Τσίπρας στον ΣΚΑΪ: Οι «κόντρες» on air με Κοσιώνη και Παπαχελά (vid) | Έθνος\nΤελευταία Ενημέρωση 03.07.2019 07:30\nΠερασμένα αλλά όχι ξεχασμένα ήταν η πρώτη κουβέντα που αντάλλαξαν ο Αλέξης Τσίπρας με την Σία Κοσιώνη και τον Αλέξη Παπαχελά\nΟ πρωθυπουργός έσπασε το εμπάργκο στον τηλεοπτικό σταθμό και το πρώτο τέταρτο της συνέντευξης επικεντρώθηκε σε αυτή ακριβώς την κόντρα, με τα… καρφιά και από τις δύο πλευρές να δίνουν και να παίρνουν. Απέναντί του η παρουσιάστρια του κεντρικού δελτίου ειδήσεων του ΣΚΑΪ Σία Κοσιώνη και ο διευθυντής της «Καθημερινής» Αλέξης Παπαχελάς.\n«Όλα όσα συνέβησαν στο παρελθόν είναι περασμένα, δεν είναι όμως ξεχασμένα. Μένει να δούμε αν με την παρουσία μου στον ΣΚΑΪ αποκαθίσταται η κανονικότητα», ανέφερε, μιλώντας ζωντανά στο κεντρικό δελτίο ειδήσεων του ΣΚΑΪ, ο πρωθυπουργός Αλέξης Τσίπρας.\nΠΟΛΙΤΙΚΗ 02.07.2019 20:05\n«Εν πάση περιπτώσει είμαι εδώ διότι θέλω να εξαντλήσω κάθε δημόσια συχνότητα και γιατί πιστεύω ότι η παρουσία μου εδώ μπορεί να δημιουργήσει τις προϋποθέσεις για την επιστροφή στην πραγματικότητα», ανέφερε ο Αλέξης Τσίπρας.\nΠαράλληλα υπογράμμισε ότι ο ΣΥΡΙΖΑ απετέλεσε μια πολιτική δύναμη που δημιουργούσε ανασφάλεια, όχι σε δημοσιογράφους, αλλά σε ιδιοκτήτες τηλεοπτικών σταθμών που σήμερα πληρώνουν για την κατοχή δημόσιας συχνότητας, σε αντίθεση με το παρελθόν που «δεν πλήρωναν μια».\nΜάλιστα, ο Αλέξης Τσίπρας, έκανε ειδική αναφορά στους δημοσιογράφους - υποψηφίους με τη ΝΔ, λέγοντας ότι προτιμά τον Μπάμπη Παπαδημητρίου και τον Κωνσταντίνο Μπογδάνο να υπερασπίζονται τις θέσεις της ΝΔ από τα έδρανα της Βουλής!\nΠΟΛΙΤΙΚΗ 02.07.2019 20:42\nΤσίπρας στον ΣΚΑΪ για Παπαδημητρίου-Μπογδάνο: «Καλή επιτυχία» (vid)\n«Ο ΣΥΡΙΖΑ διαχειρίστηκε πολύ μεγάλα και δύσκολα ζητήματα. Πέτυχε στον βασικό του στόχο να βγει η χώρα από τα μνημόνια.\nΩστόσο, προσδοκία μεγάλης μερίδας του ελληνικού λαού ήταν αυτό να γίνει πιο γρήγορα και πιο ανώδυνα», ανέφερε για το μήνυμα του εκλογικού αποτελέσματος των ευρωεκλογών ο πρωθυπουργός.\nΑπό τη συνέντευξη και τις on air «κόντρες» του πρωθυπουργού με τους παρουσιαστές του ΣΚΑΪ, δεν θα μπορούσε να απουσιάσει η τραγωδία στο Μάτι, με τον Αλέξη Τσίπρα να απαντά: «Δεν μου είπαν για τους νεκρούς μπροστά στις κάμερες».\nΣυγκεκριμένα, ο Αλέξης Τσίπρας ανέφερε για όσα συνέβησαν πριν από σχεδόν ένα χρόνο: «Για εμένα δεν ήταν σαφές τι είχε γίνει (στη σύσκεψη). Εγώ εκείνη τη μέρα βρισκόμουν σε διεθνή εκδήλωση για μια βράβευση. Κάποια στιγμή με ειδοποίησαν πως η φωτιά στο Μάτι ήταν ανεξέλεγκτη. Δεν μου είπαν για νεκρούς, δεν υπήρχαν νεκροί. Μπήκαν στο αεροπλάνο, είχα την εικόνα του τραγικού. Είχαμε την αίσθηση πως η φωτιά μπαίνει στον οικισμό και ήταν μεγάλη καταστροφή. Προσγειώθηκα. Πέρασα από πάνω και είδα μια καταστροφική εικόνα. Δεν ήξερα αν είχε δοθεί εντολή για εκκένωση.\nΑπό το αεροπλάνο βρέθηκα στο κέντρο επιχειρήσεων, δεν είχα εικόνα αν βγαίνω σε ζωντανή σύνδεση εκείνη την ώρα. Θα το πω με κατάθεση ψυχής: Το τελευταίο πράγμα που με ένοιαζε ήταν η επικοινωνιακή διαχείριση. Πήγα εκεί μέσα και είδα παγωμένα πρόσωπα, ρωτούσα.\nΉξερα πως υπήρχαν φήμες για νεκρούς από αναθυμιάσεις, έναν, δύο. Λάθη γίνονται. Βαραίνει τη συνείδησή μου ότι χάθηκαν ανθρώπινες ζωές. Την επόμενη μέρα ζήτησα να συγκληθεί το υπουργικό συμβούλιο. Ανέλαβα όλη την ευθύνη και ευθύνες που δεν μου αναλογούν, για την πολυετή ανεπάρκεια».\nΓια τις διακοπές στο κότερο\nΣτη συνέχεια ο Αλέξης Παπαχελάς ρώτησε τον πρωθυπουργό για τις διακοπές του στο κότερο του εφοπλιστή Περικλή Παναγόπουλου, με τους τόνους να ανεβαίνουν και πάλι.\nΠαπαχελάς: Δεν θυμώνετε με τον εαυτό σας δεν υπάρχει ένας άνθρωπος δίπλα σας να σας πει ότι είναι κάτι πάρα πολύ άσχημο για έναν πρωθυπουργό;\nΤσίπρας: Ποιο ακριβώς;\nΠαπαχελάς: Το ότι πήγατε στο σκάφος μιας συμβούλου σας.\nΤσίπρας: Πάντως, δεν πήγα στο σκάφος του κ. Αλαφούζου.\nΗ κόντρα με την Κοσιώνη με φόντο τη 17Ν\nΤέλος, σε ερώτηση για δυνατότητα των μελών της 17Ν να κάνουν αίτηση αποφυλάκισης, σχολίασε: «Δεν σας άκουσα το προηγούμενο διάστημα να λέτε για τον κ. Κουφοντίνα, το λέτε 4 μέρες πριν τις εκλογές. Ασκείτε άδικη κριτική στην κυβέρνηση».\nΜάλιστα, αναφέρθηκε στη Σία Κοσιώνη λέγοντας ότι «είναι ιδιαίτερα ευαίσθητο θέμα επειδή ο σύζυγός της (σ.σ. Κώστας Μπακογιάννης) έχει χάσει τον πατέρα του (σ.σ. Παύλο Μπακογιάννη) από τρομοκρατική επίθεση της 17Ν». Παρά ταύτα καταλόγισε αντιπολιτευτική διάθεση στη δημοσιογράφο. «Εγώ δεν κάνω αντιπολίτευση, είμαι δημοσιογράφος» απάντησε η Σία Κοσιώνη.


ΜΑΡΤΥΡΙΑΡΗΣ: Πώς γίνεται η ιδανική φόρτιση κινητού; Το μυστήριο λύθηκε!\nΠώς γίνεται η ιδανική φόρτιση κινητού; Το μυστήριο λύθηκε!\nΌλα όσα πρέπει να ξέρετε, για κινητό με μεγάλη αυτονομία και μπαταρία με μακροζωία\nΠόσα χρόνια συζητάμε για το πώς πρέπει να φορτίζουμε τα κινητά μας...\nΠόσες ώρες χρειάζεται η πρώτη φόρτιση, αν πρέπει να αδειάζουμε πρώτα το κινητό πριν το φορτίσουμε ξανά και αν πρέπει να το αφήνουμε όλη τη νύχτα να φορτίζει, είναι μερικές μόνο από τις ερωτήσεις που από την έλευση του πρώτου κινητού μέχρι και σήμερα απασχολούν τους χρήστες.\nΟι μπαταρίες ιόντων λιθίου και οι φορτιστές που τις συνοδεύουν είναι αρκετά έξυπνες, ώστε μόλις φτάσουν στο 100%, να διακόπτουν τη φόρτιση, οπότε κατά γενικό κανόνα δεν υπάρχει πρόβλημα με μία ολονύκτια φόρτιση. Αυτό που έχει σημασία όμως, είναι το κινητό να μην βρίσκεται μέσα σε θήκη, ώστε η απορρέουσα θερμοκρασία από τη διαδικασία της φόρτισης να μπορεί να διαφύγει από το σασί του τηλεφώνου, όπως έχει προβλέψει ο κατασκευαστής. Αν οι μπαταρίες ανεβάσουν μεγαλύτερη θερμοκρασία από την προβλεπόμενη, η απόδοσή τους μπορεί να μειωθεί γρηγορότερα.\nΠοιος είναι ο καλύτερος τρόπος φόρτισης;\nΗ ιδανική κατάσταση για μία μπαταρία ιόντων λιθίου είναι να διατηρείται μεταξύ του 50% και του 80% της πλήρους χωρητικότητάς της. Μικρές φορτίσεις κατά τη διάρκεια της ημέρας επιτρέπουν στα ιόντα να αναγεννούνται και να παράγουν αρκετή ισχύ. Άρα, πολλές μικρές φορτίσεις είναι καλύτερες από μία κατά τη διάρκεια της ημέρας. Δεν ακούγεται πρακτικό, αλλά είναι ο καλύτερος τρόπος για να εξασφαλίσετε τη μακροζωία της μπαταρίας σας.\nΜε τις παλιές μπαταρίες, η πλήρης φόρτιση και αποφόρτιση, θεωρητικώς τουλάχιστον, βοηθούσαν τη μπαταρία να αποδίδει περισσότερο. Σήμερα κάτι τέτοιο δεν ισχύει. Για την ακρίβεια, επειδή οι μπαταρίες έχουν συγκεκριμένο κύκλο φορτίσεων (δηλαδή από το 0% στο 100%), η επιλογή του πλήρους αδειάσματος και πλήρους φόρτισης συνεχώς, απλά μειώνει τον κύκλο ζωής της. Αποφύγετε το πλήρες άδειασμα της μπαταρίας πάση θυσία.\nΟι μπαταρίες που συνοδεύουν τα smartphone μας είναι και αυτές πολύ έξυπνες και το ίδιο ισχύει και για τους φορτιστές τους. Αν χάσετε τον φορτιστή σας, η επιλογή μιας άλλης μάρκας φθηνού αντίγραφου μπορεί να μοιάζει έξυπνη επιλογή από οικονομικής απόψεως, αλλά τελικά μπορεί και να σας στοιχίσει ακριβότερα, αν καταστρέψει την μπαταρία σας. Επιλέξτε τους αυθεντικούς φορτιστές ή αυτούς που είναι ΟΕΜ, αλλά και με την επίσημη έγκριση της κατασκευάστριας του κινητού σας. Στην περίπτωση των iPhone, οι εγκεκριμένοι φορτιστές, δηλαδή αυτοί που λειτουργούν ακριβώς σαν τον αυθεντικό, έχουν τη σφραγίδα «MFI» (made for iphone), που εξασφαλίζει ότι έχουν περάσει τα test της Apple.\nΕτικέτες μπαταρία , συμβουλές , τεχνολογία


Ξεκινά το άνοιγμα των λογαριασμών που φοροδιαφεύγουν\nΔημοσιεύθηκε στις 6 Αυγούστου, 2015 6 Αυγούστου, 2015 Δημοσιεύθηκε από Γιάννης Κουτρουμπής\nΜέσα στα μέτρα που εξετάζονται από την Κυβέρνηση για να προταθούν στους δανειστές είναι και η αλλαγή των μέτρων που αφορούν τους φορολογικούς ελέγχους των ατόμων που είναι ύποπτοι για φοροδιαφυγή. Στην ουσία, ενισχύονται οι αρμοδιότητες του Κέντρου Φορολογικού Ελέγχου Μεγάλου Πλούτου, το οποίο είναι ένα όργανο που ιδρύθηκε με τον άρθρο 34 του ν.4141/2013 και υπάγεται στην Γενική Γραμματεία Δημοσίων Εσόδων.\nΟι επιχειρησιακοί στόχοι του Κέντρου Ελέγχου Φορολογουμένων Μεγάλου Πλούτου (Κ.Ε.ΦΟ.ΜΕ.Π.) είναι οι παρακάτω:\n(α) Η πάταξη της φοροδιαφυγής και της φοροαποφυγής.\nβ) Η αποτελεσματική είσπραξη των εσόδων, που αφορούν στους φορολογουμένους Μεγάλου Πλούτου όλης της Επικράτειας, για τα έσοδα που προέρχονται από τους ελέγχους του Κ.Ε.ΦΟ.ΜΕ.Π., με την εφαρμογή βελτιωμένων διαδικασιών ελέγχου και είσπραξης αυτών.\nΣτα μέτρα αυτά που προτείνονται από την Κυβέρνηση για την καταπολέμηση της φοροδιαφυγής, προβλέπεται εισαγγελική παραγγελία ή εντολή, ώστε να ξεκινά ο εξονυχιστικός έλεγχος εις βάρος του συγκεκριμένου προσώπου.\nΚατόπιν περίπου 100 πιστοποιημένοι ελεγκτές του Κέντρου θα αναλαμβάνουν να εξιχνιάσουν την υπόθεση, έχοντας απευθείας πρόσβαση τόσο στα δεδομένα των φορολογικών δηλώσεων των ελεγχόμενων όσο και στους τραπεζικούς τους λογαριασμούς.\nΟι ελεγκτές μάλιστα θα μπορούν να εξετάζουν τους λογαριασμούς αυτούς, όχι μόνο ως προς το υπόλοιπο, αλλά και για όλες τις κινήσεις σε βάθος δεκαετίας. Εφόσον ο έλεγχος αποδώσει ευρήματα, θα αποστέλλεται ειδοποιητήριο στον οικονομικό εισαγγελέα και κατόπιν εκείνος θα εκδίδει εντολή δέσμευσης όλων των κινητών και ακινήτων του φοροφυγά.\nΣτο στόχαστρο μπαίνουν 1.370.000 ΑΦΜ που βρίσκονται σε 68 CD στο Κέντρο Ελέγχου Μεγάλου Πλούτου και αφορούν φορολογουμένους με κινήσεις πάνω 300.000 ευρώ σε μία χρήση ή εμβάσματα άνω των 100.000 ευρώ.\nΤα μέτρα αυτά βρίσκονται στην σωστή κατεύθυνση για να μπορέσουν να καταπολεμήσουν ένα από τα μεγαλύτερα προβλήματα της πολύπαθης ελληνικής οικονομίας, που δεν είναι άλλο από την φοροδιαφυγή.\nΕν κατακλείδι, η Κυβέρνηση προτείνει μέτρα που μπορούν να λειτουργήσουν και να αντιμετωπίσουν όσο το δυνατό καλύτερα την φοροδιαφυγή. Παρόλα αυτά θα πρέπει να βρεθούν λύσεις σε ότι αφορά τα υπόλοιπα προβλήματα της οικονομικής πολιτικής και να μην εστιάσει στην εξέταση των υπόπτων χάνοντας τα υπόλοιπα ζητήματα που επείγουν και είναι φλέγοντα.!!!\nCD, ΑΝΟΙΓΜΑ ΛΟΓΑΡΙΑΣΜΩΝ, ΚΕΦΟΠΕΜ, ΚΥΒΕΡΝΗΣΗ, Μεγάλος Πλούτος, φοροδιαφεύγουν


Πώς να ''ρίχνουμε'' τους ρούνους.\nLady of The Wind Την / Το Πεμ Ιουλ 07, 2011 4:33 pm\nΚατ’ αρχήν θα ήταν καλό να κατασκευάσετε μόνοι τους ρούνους σας. Είτε από ξύλο είτε από πηλό είτε από βότσαλα. Θα σας πάρει χρόνο και κό πο αλλά τα αποτελέσματα όταν θα τους ρίχνετε θα είναι εντυπωσιακά. Οι ρούνοι σας θα έχουν μόνο τα δικά σας αγγίγματα με αποτέλεσμα να έχουν μόνο τους δικούς σας ψυχικούς κραδασμούς και δεν πρέπει να αφήνετε άλλους να τους αγγίζουν. Όχι πως είναι κακοί οι άλλοι και εσείς οι καλοί αλλά θα μπερδευτούν οι δικοί σας ψυχικοί κραδασμοί με των άλλων. Για τον καθαρμό των ρούνων αφού τους κατασκευάσετε, χρησιμοποιήστε τρόπους που γνωρίζετε. Πριν τους ρίξετε, κάθε φορά, κρατήστε τους για λίγο στην κοιλιά σας για να τους «ζεστάνετε».\nΜην ξεχάσετε να προσευχηθείτε ζητώντας την βοήθεια των Θεών πριν από κάθε μαντεία και αφού ολοκληρώσετε να τους ευχαριστήσετε για την βοήθειά τους. Μην περιμένετε θεαματικά αποτελέσματα από την πρώτη φορά. Κάντε υπομονή.\n1ος τρόπος: Απλώστε ένα λευκό πανί φυσικής προέλευσης (π.χ. βαμβακερό) και απλώστε τους με τα σύμβολα να μην φαίνονται. Ανακατέψτε τους με την φορά των δεικτών του ρολογιού με το δεξί σας χέρι γυρίζοντάς τους γύρω- γύρω. Μετά διαλέξτε αυτούς που η διαίσθησή σας λέει με το αριστερό σας χέρι. Προσοχή για τους αριστερόχειρες ισχύει το αντίθετο. Τρεις για αρχή. Θα τους αποκαλύψετε όχι όπως κάνουμε με τα χαρτιά από πάνω προς τα κάτω αλλά από δεξιά προς τα αριστερά. Ο πρώτος συμβολίζει το πρόβλημα που απασχολεί τον ενδιαφερόμενο ο δεύτερος τι προκύπτει από τις έως τώρα επιλογές του ενδιαφερομένου και ο τρίτος το αποτέλεσμα. Των επιλογών του. Προσοχή στην απαισιοδοξία διότι όλα τα δυσάρεστα μπορούν να αλλάξουν αν εμείς αποφασίσουμε να αλλάξουμε επιλογές.\n2ος τρόπος:Το κεφάλι του ΜΙΜΙΡ. Διαλέγουμε 7 (επτά) ρούνους και τους παρατάσουμε ανά ζευγάρια κρατώντας τον 7ο για την θέση του αποτελέσματος. Οι δύο πρώτοι ρούνοι αντιπροσωπεύουν την φύση του προβλήματος που απασχολεί τον ενδιαφερόμενο. Το δεύτερο ζευγάρι σας δίνει μία ιδέα για το παρελθόν του προβλήματος. Το τρίτο ζευγάρι ερμηνεύεται με τον 7ο ρούνο μαζί ο οποίος είναι σε θέση αποτελέσματος. Καλό είναι να γνωρίζετε το πρόβλημα που απασχολεί τον ενδιαφερόμενο οικονομικό ή συναισθηματικό ή κάτι άλλο (ρωτήστε τον!) για να ερμηνεύσετε τους ρούνους σωστά.\nΒέβαια υπάρχουν και άλλοι πολλοί τρόποι ριξίματος των Ρούνων και μπορείται και εσείς,Μαγισσάκια,να δημιουργήσετε νέους.


Ύστερα από έναν πολύ δύσκολο μήνα, ο πρόεδρος Ομπάμα επιτέλους πέτυχε μια πολυπόθητη νίκη. Πρόκειται για τη συμφωνία που επιτεύχθηκε χθες στη Λισσαβόνα μεταξύ των ηγετών του ΝΑΤΟ, όσον αφορά στην εγκατάσταση αντιπυραυλικής ασπίδας που θα καλύπτει τα εδάφη όλων των χωρών μελών της συμμαχίας.\nΤα δυο βασικά εμπόδια που δυσκόλευαν τη συμφωνία ξεπεράστηκαν. Η Τουρκία απέσυρε τη διαφωνία της, όταν εξασφάλισε την υπόσχεση που ζητούσε, ότι δηλαδή σε καμία περίπτωση δεν θα αναφέρονταν το Ιράν, ως απειλή κατά του ΝΑΤΟ. Η δε Ρωσία «μαλάκωσε», και σύμφωνα με την εφημερίδα New York Times, στηρίζει πλέον τους Νατοϊκούς σχεδιασμούς.\nΌπως ανακοινώθηκε, σήμερα Κυριακή θα προσκληθεί και επίσημα η Ρωσία προκειμένου να συμμετάσχει στην εξέλιξη του αμυντικού πυραυλικού συστήματος, αν και δεν είναι μέλος της συμμαχίας.\nΟι ηγέτες που συναντήθηκαν στη Λισσαβόνα, συμφώνησαν επίσης, για πρώτη φορά από το 1999, για ένα ολοκαίνουργιο στρατηγικό δόγμα για τη συμμαχία. Η όλη προσπάθεια αφορά στο να πειστούν τα κράτη μέλη ότι το ΝΑΤΟ συνεχίζει να έχει ρόλο στον νέο κόσμο που έχει διαμορφωθεί μετά τη λήξη του ψυχρού πολέμου.\nΛΟΓΟΚΡΙΣΙΑ 21/11/2010 00:34:05\nΆλλες δυο Μοίρες Patriot ετοιμάζουν για την Ελλάδα.\nΠάμε για νέες μίζες!!!!\nπαγωτατζής 21/11/2010 00:35:27\nKαι αν προσκληθεί και ή Ρωσία να συμμετάσχει, τί σημαίνει δλδ;\nΠοιό το νόημα τής εγκατάστασης πυραυλικής ασπίδας;;\nΕναντι ποιανού ;;\nΤών εξωγηινων ή τού σμήνους των ακρίδων από την Σαχάρα;\nΓιατί ό Δρακος είναι ακόμη εκτός range τής συγκεκριμμένης "προστασίας"\nΑσχετο όπως και ή ασπίδα..... Ποιός και από πού πληρώνει τούς μισθούς όλων των υπαλλήλων τού ΝΑΤΟ και σε τί νόμισμα;\nΚάποιος @ παγωτατζής 21/11/2010 00:58:27\nΚλέφτες θα γίνουν οι βιομηχανίες όπλων ;\nKρίμα δεν είναι να μείνουν τόσες χιλιάδες εργαζόμενοι στον δρόμο ;\nKάποιον κακό θα βρουν να βομβαρδίσουνε.\nΝα έχουμε και κάτι να ασχολούμαστε, με τόσα οικονομικά προβλήματα που έχει ολάκερος ο κόσμος.\nStrange Attractor @ παγωτατζής 21/11/2010 01:01:19\nπαγωτατζής @ Strange Attractor 21/11/2010 01:20:31\nΙραν;; διάβασε υπόσχεση Τουρκίας και δες πού πήγε πριν λίγες μέρες ό κίτρινος φύλαρχος\nΣυρία; Αστειευόμαστε; Πυραυλική ασπίδα για την Συρία;\nΙσχύει ότι και για Ιράν\nΤαλιμπάν; Ναί θα τα χρησιμοποιήσουν για πυροτεχνήματα στην κηδεία τού Μπίλ Λάντεν..\nΕγώ τό βλέπω σαν τήν τελευταία άμυνα από τούς πραιτωριανούς μιάς καταρρέουσας αυτοκρατορίας πού δεν τους κοινοποιήθηκε τό πρωτόκολλο παράδοσης παραλαβής.\nΗ ψευδαίσθηση τού last frontier κόντρα στήν Ανατολική επέλαση. Η τέλεια ονείρωξη΄.


Αρχική|Αρθρα|Πόνος στο γόνατο: 6 κοινά προβλήματα και πως τα αντιμετωπίζεις.\nBy Σωματείο Bowtech Ελλάδας|2021-03-11T15:26:51+02:0019 Φεβρουαρίου, 2021|Categories: Αρθρα|Δεν επιτρέπεται σχολιασμός στο Πόνος στο γόνατο: 6 κοινά προβλήματα και πως τα αντιμετωπίζεις.\nΟ πόνος στο γόνατο μπορεί να έχει διαφορετικές θέσεις, επομένως η θέση του πόνου είναι μεταβλητή: έξω, εσωτερικό γόνατο, πάνω, κάτω, πίσω…\nΜε τόσες πολλές διαφορετικές θέσεις πόνου, υπάρχουν πολλές αιτίες και διαφορετικές παθήσεις. Υπάρχει όμως μία λύση η οποία μπορεί να φέρει αποτελέσματα σε κάθε είδους πόνο στο γόνατο, και η λύση είναι το Bowen Therapy.\nΒρείτε τώρα ένα εξειδικευμένο θεραπευτή BOWTECH κοντά σας.\nΤα 6 πιο κοινά προβλήματα πόνου στο γόνατο που αντιμετωπίζει το Bowen.\nΈχει σημασία σε ποια περιοχή του γονάτου υπάρχει ο πόνος δηλαδή εσωτερικά ,έξω, πίσω, πάνω, κάτω.\nΈντονοι πόνοι στο έξω μέρος του γόνατος δημιουργούν συχνά προβλήματα στην ιλιώδη ζώνη (περίβλημα συνδετικού ιστού γύρω και έξω από τους μυς των μηρών).\nΠόνος στο εσωτερικό του γόνατος σχετίζεται μερικές φορές με μηνίσκους ή τραυματισμένους συνδέσμους.\nΠόνος πάνω από το κάλυμμα του γόνατος, μπορεί να σχετίζεται με ερεθισμό τετρακέφαλων μυών\nΠόνος κάτω από το καπάκι, μπορεί να προκληθεί από πρόσκρουση ή τη νόσο Osgood- Schlatter.\nΠόνος στο καπάκι είναι επώδυνος όταν κατεβαίνετε σκάλες, επίσης συχνό φαινόμενο στα γόνατα δρομέων\nΠόνος πίσω από το γόνατο μπορεί να οφείλεται σε κύστη Baker και άλλα.\nBowen Therapy για πόνο στο γόνατο\nΠόνος σε οποιοδήποτε σημείο του γόνατος\nΣυνήθως η αιτία είναι η αρθρίτιδα, αν υπάρχει και δυσκαμψία οστεοαρθρίτιδα.\nΜπορεί να φέρει πόνο και δυσκαμψία στο γόνατο ιδιαίτερα μετά από περιόδους μη κίνησης\nόταν σηκώνεστε από το κρεβάτι το πρωί ή\nόταν κάθεστε για μεγάλο χρονικό διάστημα\nόταν ανεβαίνετε σκαλοπάτια.\nΤο περπάτημα βοηθάει.\nΟ πόνος μπορεί να είναι ισχυρότερος το πρωί όμως να αισθάνεστε καλύτερα κατά τη διάρκεια της ημέρας καθώς αυξάνεται η κίνηση.\nΣυνήθης αυτοφροντίτδα, η άσκηση, η απώλεια βάρους, οι παγοκύστες, φάρμακα για τον πόνο.\nΤο Bowen μπορεί να σας βοηθήσει να απαλλαγείτε από τους πόνους τις αρθρίτιδας να βελτιώσετε την κινητικότητα του γονάτου και να έχετε μια πιο ενεργή ζωή.\nΔεν χρειάζεται να πάτε μακριά για να βρείτε την ευεξία σας…\nΈνας εξειδικευμένος θεραπευτής bowtech, βρίσκεται κοντά σας για να επικοινωνήσετε μαζί του, σήμερα κιόλας!\nΒρείτε τώρα έναν εξειδικευμένο Bowtech Practitioner!\nΠόνος στο πάνω μέρος το καπάκι του γόνατος και κάτω από το μηρό είναι συχνά τενοντίτιδα τετρακέφαλου\nΔραστηριότητες όπως τρέξιμο, άλματα ή άλματα με γρήγορες εκκινήσεις και στάσεις αντιμετωπίζουν τέτοια προβλήματα συχνά.\nΑλλά και αυτοί που δεν αθλούνται αντιμετωπίζουν τέτοιο πρόβλημα.\nΠολλοί νιώθουν το γόνατο τους άκαμπτο όταν σηκώνονται το πρωί ή όταν κάθονται αρκετή ώρα λόγο εργασίας.\nΟι αθλητές κατά τη διάρκεια και μετά την άσκηση.\nΟ πόνος μπορεί να είναι ήπιος ή αρκετά δυνατός για να αποτρέψει τους αθλητές από το να κάνουν το άθλημα τους.\nΠόνος κάτω από το καπάκι του γόνατος\nΠρόκειται για φλεγμονή στο τένοντα της επιγονατίδας, που συνδέει το γόνατο με την κνήμη.\nΜπορεί να είναι σημάδι επιγονατιδικής τενοντίτιδας.\nΤραυματισμός που απασχολεί συχνά αθλητές που κάνουν άλματα όπως μπάσκετ, βόλεϊ ή στίβο.\nΗ υπερβολική προπόνηση ή αθλήματα που παίζονται σε παρκέ είναι επίσης παράγοντες κινδύνου. Χρειάζεται ανάπαυση πάγο η αντιφλεγμονώδη.\nΗ αιτία είναι συχνά η κακή ευελιξία του τετρακέφαλου που εμποδίζει το γόνατο να λυγίσει.\nΤο Bowtech βοηθάει πριν και μετά τον αγώνα η την άσκηση για αποφυγή τραυματισμών.\nΕπίσης ισορροπεί το σώμα και βοηθάει στη γρήγορη ανάκαμψη.\nΠόνος στο κάλυμμα του γόνατος\nΠόνος γύρο από το γόνατο είναι πιθανό να προκληθεί από σύνδρομο επιγονατιδικού πόνου.\nΕμφανίζεται σταδιακά και γίνεται πιο αισθητός όταν ανεβαίνετε ή κατεβαίνετε σκάλες, γονατίζετε ή τρέχετε.\nΓνωστός και ως «γόνατο του δρομέα», παρατηρείται συνήθως στους δρομείς.\nΤο Bowen μπορεί να συμβάλει στην ισορροπία της λεκάνης και των μυών του μηρού. Θα χρειαστούν ασκήσεις ενίσχυσης και σωστή παρακολούθηση της επιγονατίδας.\nΕίναι ένα από τα πιο συχνά προβλήματα που στη συνέχεια μπορεί να οδηγήσει σε Baker Cyst. Ύπαρξη υγρού πίσω από το γόνατο.\nΌταν είναι μικρό συνήθως δεν προκαλεί προβλήματα.\nΕάν μεγαλώσει μπορεί να προκαλέσει πόνο\nΠροκαλεί δυσκαμψία ή σφίξιμο\nΤις περισσότερες φορές είναι αποτέλεσμα άλλου προβλήματος στις αρθρώσεις του γόνατος, από τραυματισμό, αρθρίτιδα ή ουρική αρθρίτιδα.\nΠώς βοηθάει το Bowen\nΤο Bowtech είναι μια ήπια επεμβατική βοήθεια για τον πόνο στο γόνατο. Η εκτίμηση της στάσης του σώματος, του μήκους των ποδιών και της έντασης των μυών βοηθούν στην ισορροπία του σώματος ως σύνολο. Το Bowen με ήπιες κινήσεις σε συγκεκριμένα σημεία του σώματος βοηθά στην γρήγορη ανάρρωση από τον πόνο.\nΓια πρόσφατους τραυματισμούς η ανάρρωση μπορεί να είναι γρήγορη μέσα σε μερικές συνεδρίες (3-5 συνεδρίες περίπου) ανάλογα με τον άνθρωπο.\nΓια μακροχρόνια προβλήματα στο γόνατο απαιτούνται περισσότερες συνεδρίες και χρόνο για να επιλυθούν τα προβλήματα.\nΓια χρόνια προβλήματα η τακτική συντήρηση είναι αυτό που πραγματικά χρειάζεται, αυτό ισχύει ιδιαίτερα για τη διαχείριση του αρθριτικού πόνου ή για τις κύστες Baker που τείνουν να φουσκώνουν και δίνουν συχνά προβλήματα.\nΕιδικός Bowtech, Health Coach


TRAVEL - Oolala\nLIFE IS BETTER POOLSIDE 🏊♀💧 💦\nΔέκα πισίνες ξενοδοχείων από όλο τον κόσμο που θα θέλαμε πολύ να κάνουμε βουτιά!\nΕΜΕΙΣ ΤΑ ΕΧΟΥΜΕ ΒΑΛΕΙ ΗΔΗ ΣΤΗΝ TRAVEL BUCKET LIST ΜΑΣ! ΕΣΥ;\nΧΩΡΙΣ ΝΑ ΚΑΤΑΣΤΡΕΨΕΙΣ ΤΙΣ ΔΙΑΚΟΠΕΣ ΣΟΥ.\n8 πισίνες ξενοδοχείων που θα κρατήσουν για λίγο ακόμα το καλοκαίρι στη ζωή σας!\nΔεν είστε έτοιμοι να πείτε αντίο στο καλοκαίρι; Σας πιάνει απελπισία στη σκέψη του χειμώνα, του κρύου και της βροχής; Εμείς συγκεντρώσαμε για εσάς τις πιο ειδυλλιακές πισίνες ξενοδοχείων σε ηλιόλουστους προορισμούς, που διατηρούν υψηλές θερμοκρασίες και θα κρατήσουν για λίγο ακόμα το καλοκαίρι στη ζωή σας!\nΣήμερα σας πάμε ένα ταξιδάκι στο μακρινό Σίδνεϊ της Αυστραλίας όπου ο θεσμός του brunch, όπως ήδη θα ξέρετε, είναι ιδιαίτερα διαδεδομένος και σχεδόν κάθε προάστιο έχει το δικό του κομψό και ζεστό cafe-restaurant.\nΤο Sum of Us είναι ένα όμορφο, φωτεινό στούντιο ευεξίας στην Μελβούρνη, που συνδυάζει την ανατολική φιλοσοφία με τη δυτική ιατρική.\nΑυτές οι πολυτελείς πλωτές βίλες με τα υποβρύχια δωμάτια με θέα τον βυθό, έρχονται σύντομα στην ακτή του Ντουμπάι! Σαράντα υποβρύχιες βίλες με γυαλοπετάσματα χτίζονται ως μέρος της ανάπτυξης της Floating Seahorse Signature Edition στην ακτή του Ντουμπάι.\nΑυτό το ξενοδοχείο στις Μαλδίβες θα το ερωτευτείτε!\nΈνα πολυτελές θέρετρο στις Μαλδίβες που μόλις το δείτε θα το ερωτευτείτε! Για όσους μπορούν να το αντέξουν οικονομικά, κοστίζει $1800 η βραδιά, στο πολυτελές ξενοδοχείο-θέρετρο, Soneva Jani, θα ζήσετε την απόλυτη πολυτέλεια και θα απολαύσετε τις πιο ονειρεμένες διακοπές.\nΓιατί προσφέρουν πολλά περισσότερα από μια πισίνα πέντε αστέρων. Φέτος θα θέλαμε να κάνουμε τις διακοπές μας σε μέρη που υπόσχονται κάτι περισσότερο από μια πισίνα πέντε αστέρων και κοκτέιλ.\nΌταν είστε περιτριγυρισμένοι από απίστευτα γαλάζια νερά, λευκή άμμο και φοίνικες, μπορεί να είναι δύσκολο να τραβήξετε τον εαυτό σας μακριά από τον παράδεισο για να ασκηθείτε στο γυμναστήριο του ξενοδοχείου.


10 βασικά στοιχεία που πρέπει να φοράτε * The Homesteading Hippy - Ιστολόγιο\nΑρχική σελίδαΕρευνητικές μέθοδοι10 βασικά στοιχεία που πρέπει να φοράτε * The Homesteading Hippy\n10 βασικά στοιχεία που πρέπει να φοράτε * The Homesteading Hippy\nΌλοι έχουμε ακούσει για το ντύσιμο για να εντυπωσιάζετε και ότι έχετε το κατάλληλο εργαλείο για μια συγκεκριμένη δουλειά. Όσον αφορά το σπίτι, τα ρούχα σας είναι τόσο εργαλείο όσο και τα εργαλεία σας.\nΤο να είσαι κατάλληλα ντυμένος σου επιτρέπει να εργάζεσαι γρήγορα, αποτελεσματικά και άνετα. Παρέχει επίσης ένα επίπεδο ασφάλειας από ορισμένους πιθανούς κινδύνους – αυτό ισχύει ιδιαίτερα σε ένα οικόπεδο.\nΈχοντας όλα αυτά κατά νου, ποια είναι μερικά βασικά ρούχα που πρέπει να έχει και/ή να φοράει κάποιος; Εδώ είναι τα κύρια που θα καλύψουμε σήμερα:\nΓάντια για την προστασία των χεριών σας.\nΤζιν/μακρύ παντελόνι για να προστατεύσετε τα πόδια σας από τον ήλιο.\nΘερμικά για να ζεσταθείτε τον χειμώνα.\nΚαπέλα για να κρατάτε το πρόσωπο και τα μάτια σας μακριά από τον ήλιο.\nΜπότες/κλειστά παπούτσια για προστασία των ποδιών σας.\nΜπουφάν για να σας κρατήσει το κρύο και τον αέρα.\nΠουκάμισα για να κρατάτε το δέρμα σας προστατευμένο από τον ήλιο.\nΚάλτσες για να κρατάτε τα πόδια σας ζεστά.\nΓυαλιά για να προστατεύουν τα μάτια σας.\nΟλόσωμες φόρμες για να προστατεύσετε τα ρούχα σας εάν προτιμάτε να μην καταστρέψετε ορισμένα ρούχα.\n1) Γάντια εργασίας\nΤα γάντια, δεν είναι κάτι που θα σκεφτόσασταν όταν σκέφτεστε τα «απαραίτητα ρούχα», αλλά μπορεί να είναι ένα κρίσιμο εργαλείο για έναν οικοδεσπότη.\nΠιθανότατα θα έχετε πολλά σετ γαντιών για τα πάντα, από το να κρατάτε ζεστά τα χέρια σας μέχρι την κηπουρική έως την εργασία με ηλεκτρικά εργαλεία (π.χ. μύλοι, μηχανές συγκόλλησης).\nΗ χρήση γαντιών κηπουρικής προστατεύει τα χέρια σας σχετικά από τσιμπήματα εντόμων και αράχνης. Επίσης σας εμποδίζουν να αγγίξετε οτιδήποτε δηλητηριώδες.\nΟι σπινθήρες που εκπέμπονται από ορισμένα ηλεκτρικά εργαλεία μπορεί να κάψουν το δέρμα σας. Ένα ζευγάρι παχύτερα, βαρύτερα γάντια μπορεί να προστατεύσει τα χέρια σας από το κάψιμο.\n2) Τζιν / Μακρύ Παντελόνι\nΣε γενικές γραμμές, είναι καλή ιδέα να κολλήστε σε μακριά παντελόνια ή τζιν. Εκτός από το ότι είναι καλό για να κρατάτε τα πόδια σας ζεστά το χειμώνα, τα μακριά παντελόνια/τζιν τοποθετούν ένα φράγμα μεταξύ του ήλιου και των ποδιών σας.\nΗ παρατεταμένη έκθεση στον ήλιο μπορεί να σας βάλει σε κίνδυνο καρκίνου του δέρματος – κάτι που προφανώς δεν είναι καλό. Επιπλέον, το ηλιακό έγκαυμα πίσω από τα γόνατά σας είναι πραγματικά άβολο!\nΤώρα, ενώ είμαι περισσότερο τύπος με τζιν, μπορείτε επίσης να χρησιμοποιήσετε ένα κολάν ή ένα παντελόνι cargo – επιλέξτε το poison σας – εάν είναι άνετα και καλύπτουν τα πόδια σας και τα κρατούν μακριά από τον ήλιο, μπορείτε να τα χρησιμοποιήσετε.\nΗ θερμική ενδυμασία συνήθως φοριέται κάτω από τα ρούχα σας και προορίζεται να διατηρήσει τη θερμοκρασία του πυρήνα σας παγιδεύοντας τη θερμότητα του σώματος.\nΕάν εργάζεστε σε πιο κρύο καιρό, τότε το να φοράτε θερμικά κάτω από το συνηθισμένο σας ντύσιμο θα σας βοηθήσει να ζεσταθείτε.\nΚαπέλα… αυτό πρέπει να είναι αρκετά προφανές. δεν θέλετε να καείτε από τον ήλιο, επομένως χρησιμοποιείτε ένα καπέλο για να κρατάτε τον ήλιο μακριά από τα μάτια σας και το πρόσωπό σας. Μπορείτε να χρησιμοποιήσετε είτε ένα καπέλο του μπέιζμπολ είτε ένα καπέλο με φαρδύ γείσο σε στυλ καουμπόη.\nΤο καουμπόικο καπέλο θα ήταν πιθανώς η καλύτερη επιλογή εάν πρόκειται να μείνετε στον ήλιο για μεγάλες περιόδους, καθώς μπορεί επίσης να κρατήσει σχετικά καλυμμένο το λαιμό σας.\n5) Μπότες / Κλειστά παπούτσια\nΤα σανδάλια μπορεί να φοριούνται πιο άνετα το καλοκαίρι, αλλά σας θέτει επίσης σε κίνδυνο από δαγκώματα φιδιών και αράχνης.\nΕκτός από τα δαγκώματα φιδιών και αράχνων, έχετε επίσης αγκάθια και αιχμηρά βράχια για να ανησυχείτε και όταν εργάζεστε με ηλεκτρικά εργαλεία θα πρέπει να έχετε κάποια μορφή προστασίας από πράγματα που μπορεί να πέσουν στα πόδια σας. Επιπλέον, η συνήθεια των αγελάδων και των αλόγων σας να πατούν τα πόδια σας δεν θα είναι τόσο επώδυνη.\nΚάτι που πρέπει να θυμάστε όταν πρόκειται για τα παπούτσια σας, είναι η ποικιλία των καιρικών συνθηκών.\nΟρισμένοι τύποι μπότες είναι πιο αδιάβροχοι από άλλους και είναι ιδανικοί για εργασία σε υγρές/βροχερές συνθήκες. Είναι μάλλον καλή ιδέα να κρατήσετε μερικά ζευγάρια για βροχερό και χιονισμένο καιρό.\nΟι χειμώνες εδώ στη Νότια Αφρική μπορούν να δουν θερμοκρασίες -2 βαθμών Κελσίου – οι πιο άνεμοι μέρες είναι πιο κρύες.\nΈχοντας αυτό κατά νου, όλοι εδώ φορούν τα βαρύτερα δυνατά σακάκια που μπορούμε να βρούμε. Τα μπουφάν είναι ιδανικά για να κρατούν τον αέρα μακριά σας ενώ εργάζεστε σε εξωτερικούς χώρους το χειμώνα.\nΌπως και οι μπότες και τα γάντια, θα θέλετε να κρατάτε τα πολλαπλάσια γύρω σας, ώστε να έχετε ένα σακάκι για τα πάντα. Θα θέλετε ένα χοντρό, βαρύ σακάκι για τους πιο κρύους μήνες και ένα πιο λεπτό, πιο ελαφρύ για τους πιο ζεστούς και βροχερούς μήνες.\n7) Πουκάμισα, καινούργια και παλιά\nΕντάξει, πέρα από το προφανές γεγονός ότι πρέπει να φοράς πουκάμισο ούτως ή άλλως. ένα πουκάμισο κρατά τον ήλιο και τον αέρα από το δέρμα σας και ιδανικά θα πρέπει να έχετε ένα μείγμα από νέα πουκάμισα – για οικογενειακές συγκεντρώσεις και τέτοια – και παλιά πουκάμισα για τις μέρες της σκληρής δουλειάς όπου τα ρούχα σας είναι πιθανό να σκιστούν.\nΚάλτσες…ναι, οι κάλτσες είναι απαραίτητες. η κύρια χρήση τους είναι να κρατούν τα πόδια σας ζεστά. Μια δεύτερη λειτουργία θα ήταν η παροχή ενός ορισμένου ποσού προστασίας από τις φουσκάλες – δεν νομίζω ότι χρειάζεται να σας πω ότι οι φουσκάλες κάτω από τα πόδια σας είναι πολύ επώδυνες.\nΜε αυτά τα λόγια, θέλετε επίσης κάλτσες που θα μένουν γύρω από τις γάμπες σας όσο το δυνατόν περισσότερο – αν συνεχίσουν να γλιστρούν κάτω από το πόδι σας, θα σας τρελαίνουν. Δυστυχώς, οι κάλτσες φθείρονται αρκετά γρήγορα, οπότε θα πρέπει να κρατήσετε πολλά, πολλά ζευγάρια κάλτσες στην ντουλάπα/ντουλάπα σας.\nΕντάξει, αυτό είναι περισσότερο για όταν εργάζεστε με ηλεκτρικά εργαλεία ή όταν εργάζεστε με τρόπο που μπορεί να πέσει κάτι στα μάτια σας.\nΕργαλεία όπως μύλοι, παζλ και, ως ένα σημείο, τσεκούρια μπορούν να στείλουν σκόνη, σπινθήρες και ροκανίδια που θα προκαλούσαν ζημιά στα μάτια σας εάν έρθουν σε επαφή με αυτά.\nΈνα από τα πιο χρήσιμα ρούχα που μπορείτε να έχετε στο χέρι είναι ένα σετ φόρμες. Όσο περισσότερα σετ έχετε τόσο το καλύτερο γιατί δεν θα διαρκέσουν πολύ όταν είστε απασχολημένοι με σκληροπυρηνική εργασία σε εξωτερικούς χώρους.\nΛειτουργούν για να προστατεύουν τα ρούχα σας από το σκίσιμο, κάτι που μπορεί να σας εξοικονομήσει μερικά σεντς σε πουκάμισα και τζιν κάθε λίγους μήνες.\nΛοιπόν, να το έχετε. μια λίστα με βασικά είδη ένδυσης για χρήση από τους οικοδεσπότες. Αν ψάχνετε να ασχοληθείτε με το homesteading, τότε ελπίζω αυτό το άρθρο να σας βοηθήσει να μάθετε ποια ρούχα θα χρειαστείτε.\nΕλπίζω να σας άρεσε το άρθρο και να το βρήκατε κατατοπιστικό. Όπως πάντα, ευχαριστώ για την ανάγνωση και θα σας δω την επόμενη φορά. Να προσέχεις!\nΠροηγούμενη ανάρτησηΤα 7 Πράγματα που Χρειάζεστε Προτού Ξεκινήσετε την Κονσερβοποίηση\nΕπόμενη ανάρτηση Μπορεί το Potting Soil να λήξει; Για πόσο καιρό είναι καλό; * The Homesteading Hippy


Τα 10 καλύτερα ξενοδοχεία κοντά σε: Lake Region Heritage Center\nΤα καλύτερα ξενοδοχεία κοντά σε: Lake Region Heritage Center, Devils Lake\nLake Region Heritage Center: Διαβάστε κριτικές\nΦίλτροΣε οποιαδήποτε απόσταση από: Lake Region Heritage Center\n1,1 χλμ. από Lake Region Heritage Center\n1,2 χλμ. από Lake Region Heritage Center\n1,5 χλμ. από Lake Region Heritage Center\n1,6 χλμ. από Lake Region Heritage Center\n1,7 χλμ. από Lake Region Heritage Center\n2,2 χλμ. από Lake Region Heritage Center\n39,4 χλμ. από Lake Region Heritage Center\n75,3 χλμ. από Lake Region Heritage Center\n75,8 χλμ. από Lake Region Heritage Center\n1,4 χλμ. από Lake Region Heritage Center\n11,2 χλμ. από Lake Region Heritage Center\n76,3 χλμ. από Lake Region Heritage Center


Το πρόθεμα 0861 είναι ο κωδικός περιοχής για το Moulvibazar. Για τον πλασματικό αριθμό τηλεφώνου 3456789 και τον κωδικό περιοχής 0861 ο αριθμός που θα καλέσετε είναι ο 0861 3456789. Και το Moulvibazar βρίσκεται στη Μπανγκλαντές.\nΤο πρόθεμα κωδικού περιοχής αντιστοιχίζει τον αριθμό τηλεφώνου ενός συνδρομητή σε μια συγκεκριμένη τοποθεσία. Εκτός από τον κωδικό περιοχής υπάρχουν και άλλοι τύποι προθέματος: Διεθνή προθέματα χώρας, προθέματα παρόχων κινητής τηλεφωνίας και προθέματα διαφόρων υπηρεσιών. Αυτά συνδυάζονται για να εξυπηρετούν διάφορους σκοπούς. Όταν καλείτε από τη μια χώρα στην άλλη σε περιπτώσεις όπου ο παραλήπτης της κλήσης έχει σταθερό τηλέφωνο, το πρόθεμα χώρας συνδυάζεται με τον κωδικό περιοχής και τον αριθμό του συνδρομητή. Για τον πλασματικό αριθμό τηλεφώνου 3456789, τον κωδικό περιοχής 0861 (Moulvibazar) και τον Κωδικός κλήσης χώρας 00880 ο αριθμός που θα καλέσετε είναι ο 00880 861 3456789. Εάν η κλήση γίνεται σε μια κινητή συσκευή, ο Κωδικός κλήσης χώρας συνδυάζεται με το πρόθεμα του παρόχου κινητής τηλεφωνίας και τον αριθμό του συνδρομητή. Εάν πραγματοποιηθεί κλήση σε συνδρομητή στην ίδια χώρα, ο Κωδικός κλήσης χώρας μπορεί να παραλειφθεί. Στην περίπτωση εθνικών κλήσεων από ένα σταθερό δίκτυο σε άλλο, ο κωδικός περιοχής μπορεί επίσης να παραλειφθεί σε πολλές χώρες όταν και οι δύο συνδρομητές έχουν τον ίδιο κωδικό περιοχής. Ιδιαίτερα σε χώρες όπου οι συνδρομητές είναι σε θέση να διατηρήσουν τον ίδιο αριθμό τηλεφώνου μετά τη μετακίνησή τους σε άλλη τοποθεσία ή πόλη, ο κωδικός περιοχής - στην περίπτωση αυτή ο 0861- πρέπει επίσης να καλείται.\nΑν βρίσκεστε εκτός της Μπανγκλαντές και θέλετε να καλέσετε ένα άτομο στο Moulvibazar, εκτός από τον κωδικό περιοχής, χρειάζεστε τον Κωδικός κλήσης χώρας που αντιστοιχεί στη χώρα που επιθυμείτε να καλέσετε. Ο Κωδικός κλήσης χώρας για τη Μπανγκλαντές είναι το +880 (00880), οπότε αν βρίσκεστε στην Ελλάδα και θέλετε να καλέσετε ένα άτομο στο Moulvibazar, θα πρέπει να προσθέσετε στον αριθμό τηλεφώνου του εν λόγω ατόμου το +880 861 ως πρόθεμα. Το μηδέν μπροστά από τον κωδικό περιοχής παραλείπεται στην περίπτωση αυτή. Για τον πλασματικό αριθμό τηλεφώνου 3456789, τον κωδικό περιοχής 0861 (Moulvibazar) και τον Κωδικός κλήσης χώρας 00880 ο αριθμός που θα καλέσετε είναι ο 00880 861 3456789.


Internet χωρίς σταθερό | RageQuitGR v4.0: Προσοχή στα Ανθελληνικά 5G Coronavirus Chemtrails\nΘα κοψεις βολτες μεχρι να βρεις την θεση με το καλυτερο σημα, αλλα σαν το σταθερο δεν θα ειναι ποτε \nBandwidth (Up/Down) [kbps/kbps]:\t995 / 19.587\nΤο χωρίο μου είναι εξελιγμένο, παίζουμε εδώ νομίζεις? \nΜόνο ο καργ.....ς ο ΟΤΕ έχει πάγιο στη γραμμή του ακόμα, και ας έχουμε 2013. Οι υπόλοιποι πάροχοι σου χρεώνουν ότι σου δίνουν. Στον (Π)ΟΤΕ βρέξει χιονίσει θα πληρώσεις 15 ευρώ το μήνα πάγιο. Να σημειωθεί ότι ο λογαριασμός του ΟΤΕ είναι προπληρωμένο δίμηνο, δηλαδή πληρώνεις σήμερα αυτά που θα έχεις για τους επόμενους 2 μήνες. Σημείωσε επίσης, πώς αν βάλεις τώρα π.χ. ΟΤΕ, θα πληρώσεις αυτά που θα χρησιμοποιήσεις τώρα μέχρι να κλείσει το δίμηνο συν την προπληρωμή του διμήνου. Οπότε μη φρικάρεις που ο λογαριασμός θα είναι τριψήφιος με τέλη σύνδεσης κλπ κλπ.\nΌλα αυτά, αν κατάλαβα καλά τη ρωτάς, με τη διευκρίνηση του Epitaph. \nδεν υπαρχει τετοιο πακετο. οποτε υποχρεωτικα θα στραφεις σε πακετακι με σταθερο και ιντερνετ (ειναι κοντα στα 15+- ευρω μηνιαιως) δεν κανω διαφημιση, αλλα παραθετω ενα δυο παραδειγματα...\nενω ο ΟΤΕ εφοσον εχεις τηλεφωνικη γραμμη, σου βαζει μια 4αρα για ιντερνετ με 17,50ευρακια... δεν συμφαιρει οπως βλεπεις. αξιζουν τα πακετακια double play των αλλων εταιριων!\nedit: με προλαβε ο alucard... καταλαβες τι ακριβως θελουμε να πουμε πλεον! :lol:\nΞεροοοοοόλες μου!!!  \nΔηλαδή ο Alu και ο Infamous πώς πρέπει να νιώθουν? Κι όχι τιποτ' άλλο, ο alucard έγραψε και μίνι έκθεση με τον infamous να τρέχει και να μην προλαβαίνει. :lol: :lol:\nJohn δωσε λιγο ινφο παραπανω. Ποια εταιρεια το κανει? Ειδικα μετην 24αρα σε γδινει! Σου εδωσα παραδειγματα που με λιγοτερα εχεις ΚΑΙ τηλεφωνο. Στο κατω κατω καντο φραγη.... Αλλα οχι και κοντα 24 ευρω μονο γιαβιντερνετ. βιαζεσαι να μας πεις γατακια.\nΜάλλον δε στα εξήγησαν καλά... γατόνι.\nκαποιος βιαστηκε λιγο να πανυγηρισει....\nΔε θέλω να σου την πω ρε JonIrenicus13, αλλά προς τι η τόση χαρά που βρήκες κάποιον να σου πουλήσει "internet χωρίς σταθερό" σε τιμή χειρότερη από το να τα πάρεις και τα δύο μαζί;\noutdoor wifi antenna +\noutdoor router +\nutp κατ. 5 καλώδιο να καταλήγει στη κάρτα δικτύου της μητρικής σου.\nΚόστος αγοράς 100-120 €\nΠάγιο 0,00 € / μήνα\nΤαχύτητες download torrents 100+ kb/sec (έως και 250 kb/sec υπο προϋποθέσεις)\nΑρκετά γρήγορη περιήγηση σε σελίδες (τα βίντεο θέλουν λίγη υπομονή)\nΔοκιμασμένη λύση 3 χρόνια.\nΚαι δεν έχεις και σταθερό... \nΚαι δεν έχεις και σταθερό...
\nΓειτονετ μονο με κρυπογραφηση wep σε ρουτερ.\nelric ήταν εύκολη η εκτατάσταση;\n(πληροφοριακά ρωτάω )\nΕκτός και αν δε θέλεις σταθερό τηλέφωνο για λόγους ιδεολογικούς κι όχι οικονομίας, οπότε πάω πάσο.
\nΣτη wind όπως λες. Εδώ όμως πέρα απ' τον οτε, οι άλλες εταιρείες δεν υπάρχουν. Επομένως κοιτάω τι είναι το πιο συμφέρον -αναγκαστικά- σε προγράμματα τού οτε.\nΡε infamous, άλλο ο πανηγυρισμός, άλλο το σκωπτικό σχόλιο.\nAlu, αυτό που αναφέρεις στο τέλος\n
Στα 17 ή 23 που αναφέρεις, αν βάλεις ΜΟΝΟ ιντερνετ, θα έχεις και 15άρι πάγιο κάθε μήνα. ΜΟΝΟ αν το κάνεις με Double Play (δλδ και σταθερά κλπ) θα γλιτώσεις ένα πάγιο (και αυτό επειδή θα μπαίνει μέσα στο γενικό πάγιο, δεν το γλιτώνεις καθαρά δλδ). Και εννοείται ότι σου δίνουν και αριθμό.
\nείναι αυτό που με απασχολεί. Αν το 17,5 είναι και το τελικό ποσό κάθε μήνα. Τώρα, αν θα μου έρθει και αριθμός, δεν με απασχολεί μιας και δεν πρόκειται να χρησιμοποιηθεί και ποτέ του.\nΑν βάλεις μόνο το ίντερνετ θα σου έρθει 17,5 + 15 = 32,5 το μήνα. Αν μπεις στο site στο λινκ που σου έδωσα, συμπληρώνεις τα στοιχεία σου και σε καλούν αυτοί δωρεάν και στα εξηγούν αναλυτικά (αν και εμένα το σήκωσε ένας τύπος που ήταν για μπουνιές, μάλλον δεν είχε πιει καφέ). Μου εξήγησε ότι δε συμφέρει μόνο ίντερνετ.\nΝομίζω καλύτερα είναι να βάλεις τα στοιχεία σου, να σε καλέσουν και να δεις τι σε συμφέρει και μετα ΝΑ ΠΑΣ ΣΕ ΚΑΤΑΣΤΗΜΑ, όχι από το τηλ. Παίζουν πολλά χαζά. Δούλευα στον ΟΤΕ και ξέρω, trust me...


Ακριβή Κόλλια: Νέα δημιουργός με αγάπη και πάθος για την τέχνη! | Foninews.gr\nBy on\t 25 Σεπτεμβρίου 2019 ΔΥΤΙΚΗ ΜΑΝΗ, ΠΟΛΙΤΙΣΜΟΣ, ΣΥΝΕΝΤΕΥΞΕΙΣ\nΥΠΑΡΧΟΥΝ άνθρωποι που χαρακτηρίζονται από την προσήλωσή τους σε ό,τι κάνουν και η Ακριβή Κόλλια ανήκει δικαιωματικά στην κατηγορία αυτή.\nΑυτή την εντύπωση σχημάτισα γι’ αυτήν από την πρώτη στιγμή που τη γνώρισα στη Στούπα να ασχολείται κινηματογραφικά και θεατρικά στο πλαίσιο των δραστηριοτήτων της NΑΡΤΟΥΡΑ.\nΠροσηλωμένη στο στόχο της και καθόλου δήθεν, η Ακριβή Κόλλια παρά το νεαρόν της ηλικίας της έχει δημιουργικό πάθος που σφύζει από ωριμότητα. Ποια είναι όμως η Ακριβή Κόλλια; Ένα σύντομο βιογραφικό της είναι και το ακόλουθο:\nΣπούδασε στο Πανεπιστήμιο Πελοποννήσου στη Σχολή Καλών Τεχνών – Τμήμα Θεατρικών Σπουδών και αποφοίτησε το 2013. Η πτυχιακή της εργασία «Στοιχεία Θεατρικότητας Στον Κινηματογράφο, Τεχνική και Αφηγηματική Χρήση του Πλάνου Σεκάνς», αποτέλεσε τον σύνδεσμο ανάμεσα στην θεατρική της εκπαίδευση και την αγάπη της για τον Κινηματογράφο. Συνέχισε τις σπουδές της στη Σχολή Καλών Τεχνών, στο μεταπτυχιακό τμήμα Ψηφιακές Μορφές Τέχνης, από το οποίο αποφοίτησε το 2018. Η ταινία της «Πολιορκία» (блокада) βραβεύτηκε το 2016 με το βραβείο καλύτερης ξενόγλωσσης ταινίας, στο Φεστιβάλ Κινηματογράφου «ПЕРЕРЫВ НА ВОЙНУ» της Αγίας Πετρούπολης.\nΑυτό το σύντομο και από κάθε άποψη σεμνό βιογραφικό, είναι ελάχιστο δείγμα της δημιουργικής παρουσίας που είναι η σκηνοθέτις έχει ήδη καταγράψει στο χώρο της θεατρικής και κινηματογραφικής τέχνης και ασφαλώς προμηνύει ακόμη καλύτερη συνέχεια.\nΔεν είναι μόνο η δημιουργική διάθεση σε επίπεδο ιδεών που η Ακριβή διαθέτει και μάλιστα σε μεγάλο βαθμό. Κυρίως είναι ο τρόπος που διακριτικά, αλλά με εσωτερική ένταση και αφοσίωση προσπαθεί για την υλοποίηση των ιδεών της σε ένα χώρο που μόνο εύκολος δεν είναι και που εύκολα σε προσκαλεί σε ατοπήματα και αναπόφευκτες εκπτώσεις.\nΗ Ακριβή όμως μόνο εκπτώσεις δεν θέλει να κάνει στην τέχνη της και η προσπάθειά της να τις αποφύγει είναι συνεχής γι’ αυτό και αξιέπαινη.\nΧαρακτηριστικό δείγμα των δυσκολιών που η Ακριβή ξεπερνά προσπαθώντας να κάνει σινεμά, είναι και τα όσα ανέφερε στη Μαργαρίτα στο Artic.gr για την βραβευμένη ταινία της «Πολιορκία».\n«Η ταινία επιχειρεί έναν συσχετισμό ανάμεσα στη Ρωσία την περίοδο της πολιορκίας του Leningrad και στην Ελλάδα των καιρών μας. Ένας άστεγος μεσήλικας, στην σύγχρονη Ελλάδα της κρίσης, βιώνει τον αποκλεισμό λόγω της οικονομικής πολιορκίας της χώρας. Με αφορμή την ανάγνωση ενός ιστορικού άρθρου, βυθίζεται σε ένα παράξενο όνειρο που τον μεταφέρει στο πολιορκημένο Leningrad, στα 1942. Εκεί ταυτίζεται με τις απέλπιδες προσπάθειες των κατοίκων για επιβίωση».\n«Νομίζω ότι η έλλειψη τεχνικών μέσων λειτούργησε υπέρ αυτής της ταινίας. Δε θα ήθελα άλλωστε να δω αυτήν την πλοκή αποτυπωμένη σε μια αψεγάδιαστη εικόνα, θα ήταν σαν να την ειρωνεύομαι. Γύρισα τη ταινία με φίλους, που ήρθαν με όλη τους τη διάθεση και θέληση να βοηθήσουν και με υλικά μέσα που βρήκαμε ή δανειστήκαμε. Ασφαλώς αυτό δε φαντάζει ιδανική παραγωγή ταινίας, μάλλον το αντίθετο, όμως σε αυτή τη περίπτωση η ατμόσφαιρα που πλαισίωνε τα γυρίσματα της ταινίας αποτυπώθηκε και ανέδειξε το θέμα της. Θα μπορούσα να πω λοιπόν τώρα, παίρνοντας την απόσταση μου, πως σκέφτομαι πολύ θετικά την περίοδο των γυρισμάτων και χαίρομαι που έγιναν έτσι».\nΔεν έχει αυταπάτες η Ακριβή, γι’ αυτό και χαίρεται με ό,τι κάνει βάζοντας νέους στόχους για τη συνέχεια βαδίζοντας με σταθερά βήματα μπροστά και αυτό άλλωστε φαίνεται και από την απάντηση στην ερώτηση αν θα έφευγε στο εξωτερικό για να κάνει ταινίες.\n«Δεν έχω κάνει ακόμα όσα θα ήθελα εδώ. Είμαι ακόμα στην αρχή και τα επόμενα μου βήματα, θα ήθελα να είναι δίπλα σε αυτούς που με βοήθησαν και με υποστήριξαν μέχρι τώρα. Το να φύγω εκτός Ελλάδας δεν είναι στα άμεσα τουλάχιστον σχέδια μου. Θέλω να δω μέχρι που μπορούμε να φτάσουμε δημιουργώντας εδώ. Έπειτα νομίζω πως ο ελληνικός κινηματογράφος τα τελευταία χρόνια έχει αποδείξει πως μπορεί να πετύχει πολλά. Ήδη προετοιμάζω τα θεμέλια για να μπορέσω να χτίσω τη πρώτη μου μεγάλου μήκους ταινία, η οποία αποτελεί τη συνέχεια της τελευταίας μου μικρού μήκους «Μαθήματα εμπιστοσύνης». Με ενδιαφέρει ιδιαίτερα αυτό το σενάριο, το οποίο περιστρέφεται γύρω από ιδέες όπως η ελευθερία και τα όρια μέσα σε μια κοινωνικά στερεοτυπική ερωτική σχέση, η ηδονή μέσω της οδύνης, η φαντασίωση και η εφαρμογή της στη πραγματικότητα. Πολλές φορές η φαντασίωση είναι αυτοσκοπός και η εφαρμογή της δημιουργεί τρόμο. Ψάχνω τα όρια και σίγουρα αυτή η ταινία θα τα ξεπεράσει σημαντικά και σε επίπεδο σεναρίου αλλά και δομής. Κάτι επίσης που έχει σημαντικό χώρο στη σκέψη μου είναι η συνειδητή αποδοχή του ενός συντρόφου από τον άλλο, όταν καταφέρει να γνωρίσει όλα τα πρόσωπα που συγκροτούν τη προσωπικότητα του. Δουλεύω αυτή τη ταινία εδώ και χρόνια και πιστεύω πως θα βρει κάπως την ανάσα της να ζήσει.\nΠιστεύω πολύ σε ό,τι δουλεύω οπότε με κάποιο τρόπο θα γίνει».\nΈχει θετική στάση η Ακριβή Κόλλια σε ό,τι κάνει και με τον τρόπο της αρνείται να αφεθεί στη μίζερη πλευρά της ζωής που συνήθως λειτουργεί ανασταλτικά για κάθε δημιουργική προσπάθεια.\nΞέρει να υπερασπίζεται τα όνειρά της και να μάχεται γι’ αυτά όσο δύσκολες και αν είναι οι συνθήκες, για τις οποίες λέει: «Οι συνθήκες δημιουργούνται όταν ο στόχος είναι δυνατός μέσα μας. Η ανάγκη να δεις τις εικόνες που είχες στο νου σου, είναι πιο ισχυρή απέναντι σε κάθε εμπόδιο. Εμείς φτιάχνουμε τα μέσα και όχι εκείνα εμάς. Αν συνέβαινε το αντίθετο δεν θα υπήρχε κανένας λόγος να εκφραστούμε γιατί θα είχαμε όλη ένα ίδιο αναμασώμενο και στερεοτυπικό αποτέλεσμα. Το ζητούμενο είναι να πεις τη προσωπική σου αλήθεια με τον δικό σου τρόπο. Έτσι κι αλλιώς όλοι οι άνθρωποι έχουμε παρόμοιες ιδέες στο νου μας, άλλες περισσότερο καλλιεργημένες και άλλες λιγότερο. Όταν λοιπόν θέλεις να πεις την προσωπική σου σκέψη για την αλήθεια σου σίγουρα θα υπάρξει ένας που θα την κατανοήσει απόλυτα και θα συγκινηθεί που μοιάζει με τη δική του. Τότε έχεις κερδίσει».\nΣτην αναζήτηση της προσωπικής της αλήθειας η Ακριβή Κόλλια έχει ήδη διανύσει την απόσταση εκείνη που χρειάζεται ώστε να αποκτήσει σιγουριά για τα επόμενα βήματά της.\nΑυτό το αεικίνητο και ευγενικό κορίτσι κρύβει μέσα της ένα δυναμισμό που σε συνεπαίρνει. Την θυμάμαι την άνοιξη του 2018 στις εκδηλώσεις της ΝΑΡΤΟΥΡΑ για το Μάνη μπαρ θέατρο, πόσο ευρηματικά είχε σκηνοθετήσει τη Χριστίνα Τζιάλλα σε ένα απαιτητικό μονόπρακτο του Στρίντμπεργκ και το ίδιο καλοκαίρι πάλι με τη Χριστίνα, να έχει δημιουργήσει μία εντυπωσιακή περφόρμανς μέσα στη θάλασσα στην παραλία της Στούπας. Και τότε ήταν που είχα σκεφτεί πως τίποτα δεν μπορεί να είναι τυχαίο και σίγουρα στην περίπτωση της Ακριβής Κόλλια δεν είναι.\nΗ μέχρι τώρα πορεία εμπνέει για τη συνέχειά της πέρα από τις δεδομένες δυσκολίες που ήδη η Ακριβή γνωρίζει καλύτερα από τον καθένα. Και όλο αυτό τον καιρό που τη γνωρίζω έστω και λίγο οφείλω να παραδεχτώ πως η δημιουργική της προσήλωση σε ό,τι κάνει με έχει ενθουσιάσει.\nΈτσι κι αλλιώς οι νέοι είναι το μέλλον και σε αυτό η Ακριβή έχει ήδη εξασφαλισμένη θέση χάρη στις δημιουργικές εμπνεύσεις της και στις προσπάθειές της να της πραγματοποιήσει.


Πονοκέφαλος στα παιδιά. Πότε να ανησυχούμε. - Green Pharmacies\nΑρχική / Θέματα Υγείας / Η Υγεία των Παιδιών στα Ύψη! / Πονοκέφαλος στα παιδιά. Πότε να ανησυχούμε.\nΠονοκέφαλος στα παιδιά. Πότε να ανησυχούμε.\nΣαν γονείς, είμαστε φτιαγμένοι για δύο πράγματα: για να αγαπάμε τα παιδιά μας και για να… ανησυχούμε για αυτά. Έτσι λοιπόν, όταν το μικρό μας, τα μικρά μας ή ακόμη και τα “μεγάλα” μας πλέον παιδιά που ετοιμάζονται για τις εξετάσεις στο πανεπιστήμιο, μας παραπονούνται για πονοκέφαλο, το πρώτο πράγμα που κάνουμε είναι να ανησυχούμε.\nΕίναι λογικό! Ο πονοκέφαλος είναι ένα ιδιαίτερα συχνό πρόβλημα της παιδικής και εφηβικής ηλικίας που αναστατώνει τόσο το παιδί όσο και τους γονείς. Δείτε στο άρθρο μας που ακολουθεί κάποια σημαντικά στοιχεία για την κεφαλαλγία, τους τύπους της, τους παράγοντες που την προκαλούν, και πότε τα συμπτώματά της θα πρέπει να σας κάνουν να ανησυχείτε.\nΟ πονοκέφαλος με αριθμούς\nΜελέτες δείχνουν ραγδαία αύξηση της παιδικής κεφαλαλγίας τα τελευταία 30 χρόνια. Ενδεικτικά αναφέρουμε ότι:\nΤο ποσοστό της κεφαλαλγίας στην προσχολική ηλικία μπορεί να φτάσει το 20%\nΜε την είσοδο στο σχολείο, αυξάνεται στο 40-50%\nΣτην εφηβεία, μπορεί να φτάσει μέχρι και το 80%\nΣτις ηλικίες 7 έως 10 ετών, τα αγόρια έχουν περισσότερους πονοκεφάλους\nΣτις ηλικίες 10 – 15 ετών, παραπονιούνται συχνότερα τα κορίτσια, τα οποία κατόπιν παίρνουν και το προβάδισμα στους πονοκεφάλους, εφ’ όρου ζωής.\nΟι τύποι του πονοκεφάλου είναι δύο:\nΠρωτοπαθής, χωρίς συνυπάρχοντα αίτια, που είναι η πιο “αθώα” μορφή πονοκεφάλου\nΔευτεροπαθής ή οργανικός που μπορεί να είναι αποτέλεσμα αγγειακής αιμορραγίας, δηλητηριάσεων με φαρμακευτικές ουσίες, έκθεσης στον ήλιο, κρανιοεγκεφαλικών κακώσεων, λοιμώξεων (μηνιγγίτιδα, ωτίτιδα, ιγμορίτιδα), πυρετού, φυσικής καταπόνησης κλπ. Ευτυχώς, το ποσοστό του πονοκεφάλου αυτού δεν ξεπερνά το 5%.\nΟ αριθμός των παραγόντων που μπορεί να προκαλέσει πονοκέφαλο στα παιδιά προκαλεί και αυτός… πονοκέφαλο με το μέγεθός του. Ωστόσο, οι πιο συνηθισμένοι καταγεγραμμένοι παράγοντες είναι οι εξής:\nΦυσική κόπωση του παιδιού\nΆγχος και συναισθηματικές διαταραχές κυρίως από οικογενειακά ή σχολικά προβλήματα\nΑλλεργικές καταστάσεις, όπως η αλλεργική ρινίτιδα και το άσθμα\nΔιαιτητικοί παράγοντες, όπως η κατανάλωση γλυκών ή σοκολάτας.\nΕάν το παιδί εμφανίζει συχνούς πονοκεφάλους, καταγράψτε τα συμπτώματα. Με αυτό τον τρόπο, θα βοηθήσετε, εάν χρειαστεί, τον παιδίατρο στη διάγνωσή του:\nΠόσο συχνά έρχονται οι πονοκέφαλοι;\nΤι ένταση έχουν;\nΠοιο άλλο σύμπτωμα τους συνοδεύει; Μήπως υπάρχει ναυτία; Εμετός; Ζάλη;\nΣε ποιο σημείο ακριβώς του κεφαλιού είναι αισθητός ο πόνος;\nΜήπως το παιδί είχε πρόσφατο τραυματισμό;\nΜήπως το παιδί παίρνει φαρμακευτική αγωγή;\nΠοιες είναι οι διατροφικές του συνήθειες;\nΠώς κοιμάται το παιδί;\nΈχει τυχόν αλλεργίες;\nΈχετε οικογενειακό ιστορικό πονοκεφάλων;\nΜε ποιες δραστηριότητες περνάει ο πονοκέφαλος;\nΠότε να ανησυχείτε;\nΩς γονείς, πρέπει να είμαστε πάντοτε σε επιφυλακή, για οποιοδήποτε πρόβλημα του παιδιού. Έτσι λοιπόν, πρέπει να είμαστε πάντοτε έτοιμοι για μία επίσκεψη στον παιδίατρο στις περιπτώσεις που ο πονοκέφαλος δεν είναι τόσο “αθώος”. Συγκεκριμένα:\nΌταν ο πονοκέφαλος ξυπνά το παιδί\nΣυνοδεύεται από πρωινούς εμετούς\nΣυνοδεύεται από δυσκαμψία του αυχένα\nΣυνοδεύεται από διαταραχές της όρασης\nΣυνοδεύεται από αλλαγές στη συμπεριφορά και εγρήγορση\nΑκολουθεί τραύμα στο κεφάλι\nΕπιδεινώνεται με την πάροδο του χρόνου\nΔεν υποχωρεί με τη χορήγηση παυσίπονου.


Μαρκόπουλος: Μου άρεσε η διάθεση - ΠΑΟΚ - SPORT 24\nΕπιμέλεια: Νίκος Δραγόλιας Δημοσίευση: 09 Σεπ. 2015 20:59\nΟ Σούλης Μαρκόπουλος δήλωσε πως του άρεσε η διάθεση που έδειξε η ομάδα του στη φιλική νίκη του ΠΑΟΚ κόντρα στον Κόροιβο στο "Παλατάκι", ενώ επισήμανε πως λείπουν οι αυτοματισμοί και η επικοινωνία.\nΟ προπονητής του "Δικεφάλου" ανέφερε επίσης πως δεν του άρεσε το ότι η ομάδα του ξεκίνησε χαλαρά στην άμυνα στο πρώτο ημίχρονο.\nΑναλυτικά όσα είπε μετά τον φιλικό αγώνα με τον Κόροιβο: "Παρά τη διάθεση και τη θέληση, λείπουν οι αυτοματισμοί και η επικοινωνία. Σίγουρα επίσης, λείπει το στοιχείο που δείχνει ότι είσαι περισσότερο ομάδα".\nΓια την επιθετική δεινότητα: "Αυτό είναι δικό σας συμπέρασμα. Θα μιλήσουμε με τους παίκτες για τις αδυναμίες, τι πρέπει να βελτιώσουμε ώστε να μπορέσουμε να έχουμε τα αποτελέσματα που θέλουμε τόσο στην άμυνα όσο και στην επίθεση".\nΓια τον Τέπιτς: "Αυτή τη στιγμή αυτή είναι η ομάδα μας. Με αυτούς δουλεύουμε και θα προσπαθήσουμε να έχουμε το καλύτερο ρόστερ μέσα στο παιχνίδι. Τους καλύτερους πέντε δηλαδή εκείνη τη στιγμή".\nΓια το τι του άρεσε: "Υπήρχε διάθεση, ορισμένα κομμάτια παιχνιδιού που δουλεύουμε και οι παίκτες ανταποκρίθηκαν σε πολλές περιπτώσεις. Δεν είναι μέτρο κρίσης γιατί οι ομάδες είναι ανέτοιμες. Τα πόδια των παικτών είναι βαριά και περιμένουμε να είναι διαφορετικά στη συνέχεια".\nΓια το τι τον ενόχλησε: "Το ότι ξεκινήσαμε χαλαρά στην άμυνα στο πρώτο ημίχρονο".\nΠεριμένει απαντήσεις Αμερικανών ψηλών...\nΠάντα στο προσκήνιο είναι το θέμα του σέντερ για τον ΠΑΟΚ. Η πλευρά του Δημήτρη Μαυροειδή δεν "δίνει"... ελπίδες πως μπορεί να υπάρξει "γάμος" με τον "Δικέφαλο" (κάτι τέτοιο τουλάχιστον προκύπτει από τον εκπρόσωπο του παίκτη), αυτό στους "ασπρόμαυρους" το ξέρουν και έτσι ασχολούνται με περιπτώσεις Αμερικανών παικτών. Ηδη έχουν γίνει προτάσεις σε καλαθοσφαιριστές που είναι από τις ΗΠΑ (σύμφωνα με όσα λένε στον ΠΑΟΚ) και στον "Δικέφαλο" περιμένουν απαντήσεις.\nΠάντως στον ΠΑΟΚ εκτιμάται πως δεν θα τελειώσει άμεσα το θέμα της απόκτησης του βασικού σέντερ της ομάδας ενώ αν ο "Δικέφαλος" προχωρούσε και σε δεύτερη μεταγραφή, φαίνεται πως αυτή θα αφορούσε έναν ακόμη ψηλό. Στην ομάδα "κοιτάνε" πολλές περιπτώσεις για το "5" (για τον βασικό σέντερ), μεταξύ αυτών και νεαρούς καλαθοσφαιριστές και στην ομάδα υπογραμμίζεται πως ΠΑΟΚ αναζητά μια ποιοτική λύση.\nΜΠΡΟΣΤΑ ΠΛΕΟΝ ΤΟ ΤΟΥΡΝΟΥΑ ΣΤΗΝ ΣΕΡΒΙΑ


Φεγγίτες 2011 Ερυθρωπός Οίνος, Οινογένεσις - oinos\nΦεγγίτες 2011 Ερυθρωπός Οίνος, Οινογένεσις\n21Σεπ 21 Σεπτεμβρίου, 2013\nbotritis\tTastings, Ροζέ Cabernet Sauvignon, Grenache Rouge\nOn 21 Σεπτεμβρίου, 2013\nLast modified:21 Σεπτεμβρίου, 2013\nΠοικιλίες: Grenage Rouge 75% & Cabernet Sauvignon 25%\nΠεριοχή: Αδριανή, Δράμα Π.Γ.Ε.\nΧρώμα πορτοκαλί μέτριο. Μύτη μέτριας αρωματικής έντασης, με αρώματα που αρχικά φέρνουν στην μνήμη καραμελωμένη ζάχαρη και «μαλλί της γριάς», τα οποία ανοίγοντας αποκαλύπτουν μια πανδαισία από άνθη (ροδοπέταλα), γλυκά εσπεριδοειδή (πορτοκαλόφλουδα γλυκό κουταλιού, μανταρίνι), μαρμελάδα φράουλα, πυρηνόκαρπα φρούτα (ώριμο ροδάκινο), γαλακτικά (lemon pie), ενώ έπονται νύξεις φυτικότητας (πικραμύγδαλο) μαζί με μεσογειακά βότανα (θυμάρι) και αρώματα γλυκών μπαχαρικών (κανέλα) και στο τελείωμα να επανέρχονται τα ανθικά αρώματα γλυκού τριαντάφυλλου.\nΣτο στόμα είναι ξηρό, με οξύτητα μέτρια και σώμα μέτριο, όπου και εδώ συναντάμε τα αρώματα καραμέλας, μαρμελάδας φράουλας, τσάτνεϋ κόκκινου δαμάσκηνου, πυρηνόκαρπου φρούτου (μαρμελάδα ροδάκινο), εσπεριδοειδή (γλυκό πορτοκαλόφλουδα), σε συνδυασμό με τελείωμα από πικάντικα μπαχαρικά (λευκό πιπέρι). Η επίγευση του είναι μέτρια. Πιείτε το τώρα! Ένα ιδιάζον ερυθρωπό κρασί, εντελώς διαφορετικό από τα υπόλοιπα που κυκλοφορούν στην Ελληνική αγορά, στα πρότυπα των Cotes de Provence. Ξεχωρίζει περισσότερο για την πολυπλοκότητα της γεύσης του, παρά για το εντυπωσιακό του χρώμα όπως η πλειοψηφία των Ελληνικών ροζέ οίνων. Συνόδευσε τάρτα με ανθότυρο, κορινθιακή σταφίδα και κανέλλα. Αλκοόλ 12% vol.\nΤιμή: 11,25 ευρώ


Αποσπάσματα από το βιβλίο του Τσαρλς Μπουκόφσκι, Τοστ Ζαμπόν, εκδόσεις Γράμματα, 1982, μετάφραση Γιώργου Μπλάνα.\n«Άκουσε» του είπα, «στο σχολείο είναι ζόρικα τα πράματα. Μου δίνεις πενήντα σεντς τη βδομάδα χαρτζιλίκι. Μπορείς να το κάνεις ένα δολάριο;»\nΈβαλε στο στόμα του μια πιρουνιά παντζάρια τουρσί κι άρχισε να μασάει. Ύστερα με κοίταξε κάτω από τα πυκνά του φρύδια.\n«Αν σου δώσω ένα δολάριο τη βδομάδα, μας κάνει πενήντα δύο δολάρια το χρόνο, πάει να πει πως πρέπει να δουλεύω πάνω από μια βδομάδα για να ‘χεις εσύ το χαρτζιλίκι σου».\nΔεν απάντησα. Για τ’ όνομα του Θεού, σκέφτηκα, αν μετράς τα πράγματα έτσι, δεκαρούλα δεκαρούλα, τότε δεν πρέπει ν’ αγοράζεις τίποτε, ούτε ψωμί και καρπούζι, ούτε εφημερίδα ή αλεύρι, γάλα ή κρέμα ξυρίσματος. Δε συνέχισα. Άμα μισείς κάποιον, δεν πρέπει να τον παρακαλάς…\nΈβλεπα το μέλλον πεντακάθαρα μπροστά μου. Ήμουν φτωχός, και θα ‘μενα φτωχός. Δεν ήταν πως ζητούσα χρήματα. Δεν ήξερα τι ζητούσα. Ναι, ήξερα. Ήθελα ένα μέρος να κρυφτώ, ένα μέρος που δε χρειάζεται να κάνεις τίποτα. Η σκέψη τού να είμαι κάτι, δε με τρόμαζε απλώς, με αρρώσταινε. Η σκέψη τού να είμαι δικηγόρος, σύμβουλος, μηχανικός ή κάτι τέτοιο, μου φαινόταν ανυπόφορη. Να παντρευτείς, να κάνεις παιδιά, να παγιδευτείς μέσα στην οικογένεια. Να πηγαίνεις κάθε μέρα στη δουλειά και να γυρίζεις πάλι. Ανυπόφορη ζωή. Να κάνεις διάφορα, απλά πράγματα, να συμμετέχεις στα οικογενειακά πικ-νικ, στις γιορτές των Χριστουγέννων, της Τετάρτης Ιουλίου, της Πρωτομαγιάς, της Ημέρας της Μητέρας… μονάχα γι’ αυτό γεννιέται ο άνθρωπος; για να τα υπομείνει όλ’ αυτά και να πεθάνει; Καλύτερα να γινόμουν λαντζέρης, να γυρίζω μονάχος στην καμαρούλα μου και να πίνω ώσπου να με πάρει ο ύπνος.\nΟ πατέρας μου είχε μεγαλεπήβολα σχέδια. Μου έλεγε κάθε τόσο: «Γιε μου, ο καθένας φροντίζει να αγοράσει ένα σπίτι στη ζωή του. Στο τέλος πεθαίνει και το αφήνει στο γιο του. Ύστερα ο γιος του αποκτάει το δικό του σπίτι, πεθαίνει και τ’ αφήνει και τα δυο στο δικό του γιο. Δυο σπίτια λοιπόν. Ο άλλος κάνει κι αυτός ένα σπιτάκι, μας κάνουν τρία…»\nΤο οικογενειακό σχήμα. Η συντριβή της κακοδαιμονίας μέσω της οικογένειας. Και το πίστευε. Πάρε την οικογένεια, ανακάτεψέ την με λίγο Θεό και Πατρίδα, πρόσθεσε δέκα ώρες δουλειά τη μέρα, και θα ‘χεις ό,τι χρειάζεται.\nΚοίταζα τον πατέρα μου, τα χέρια, το πρόσωπο, τα φρύδια του, και ήξερα πως αυτός ο άνθρωπος δεν είχε τίποτε κοινό μ’ εμένα. Ήταν ένας ξένος. Η μητέρα μου ήταν ανύπαρκτη, εγώ τσακισμένος. Κοιτάζοντας τον πατέρα μου, δεν έβλεπα παρά κουτοπονηριά. Και το χειρότερο, φοβόταν την αποτυχία περισσότερο απ’ τους άλλους. Αιώνες αίμα και αγώνες χωρικών. Το αίμα των Τσινάσκι αραίωνε σιγά σιγά σε μια σειρά από υπηρέτες χωρικούς που είχαν υποτάξει την πραγματική ζωή τους σε κέρδη ασήμαντα και φανταστικά. Κανένας σ’ αυτή τη γραμμή δεν είπε: «Δε θέλω ένα σπίτι, θέλω χίλια σπίτια, τώρα!»\nΜε είχε στείλει σ’ εκείνο το πλούσιο σχολείο, με την ελπίδα πως θα ‘βγαινα απ’ τη μετριότητα βλέποντας τα πλουσιόπαιδα να περνούν μες στ’ ανοιχτόχρωμα αμάξια τους και να μαζεύουν τα κορίτσια με τα όμορφα φορέματα. Αντί γι’ αυτό, εγώ έμαθα πως οι φτωχοί μένουν συνήθως φτωχοί. Έμαθα πως οι πλούσιοι μυρίζουν τη βρώμα των φτωχών και μαθαίνουν να τη βρίσκουν κάπως διασκεδαστική. Πρέπει να γελούν, αλλιώς θα τους ήταν ανυπόφορο. Το έμαθαν στη διάρκεια τόσων αιώνων. Δε θα συγχωρήσω ποτέ εκείνα τα κορίτσια που έμπαιναν στα πολύχρωμα αμάξια με τα γελαστά πλουσιόπαιδα. Δεν έκαναν κανένα έγκλημα βέβαια, ωστόσο πάντα σκέφτεσαι πως ίσως… Όχι, δεν υπάρχουν ίσως. Ο πλούτος σημαίνει θρίαμβο, και ο θρίαμβος ήταν η μόνη πραγματικότητα.\nΠοια γυναίκα θα διάλεγε να ζήσει μ’ ένα λαντζέρη;\nΉρθε και η μέρα των απολυτηρίων. Στριμωχτήκαμε μέσα στην αίθουσα, με τα καπέλα και τις τηβέννους μας «δι’ εορτάς και τελετάς». Υποθέτω πως μέσα σ’ αυτά τα τρία χρόνια κάτι πρέπει να είχαμε μάθει. Η ικανότητά μας να συλλαβίζουμε είχε αναπτυχθεί, κατά πάσα πιθανότητα, και είχαμε θεριέψει στο σώμα. Εγώ ήμουν ακόμη παρθένος. «Ε, Χένρυ, έσπασες την παρθενιά σου;» «Με τίποτα» έλεγα.\nΟ Τζίμυ Χάτσερ κάθισε πλάι μου. Ο διευθυντής έβγαζε λόγο κι έλεγε τα ίδια σκατά που λένε πάντα σ’ αυτές τις τελετές.\n«Η Αμερική είναι η μεγάλη γη της Ευκαιρίας, κι όποιος το θέλει πραγματικά, άντρας ή γυναίκα, μπορεί να πετύχει…»\n«Μπόγιας» είπε ο Τζίμυ.\n«Φύλακας σε τρελάδικο».\n«Η Αμερική είναι γενναία. Η Αμερική έχει χτιστεί από γενναίους… Η κοινωνία μας είναι δίκαιη».\n«Για τους λίγους» είπε ο Τζίμυ.\n«… μια έντιμη κοινωνία, κι όλοι όσοι ψάχνουν το όνειρό τους στα πέρατα του κόσμου, θα βρουν…»\n«Μια μαλλιαρή, σερνάμενη κουράδα» μουρμούρισα αποφασιστικά.\n«… και θα μπορούσα να πω, δίχως κανένα δισταγμό, πως αυτή ειδικά η τάξη του καλοκαιριού του 1939, πριν ακόμα περάσει μια δεκαετία από την αρχή της τρομερής εθνικής μας κρίσης, αυτή η τάξη του καλοκαιριού του ‘39 είναι προικισμένη, είναι οπλισμένη με θάρρος, ταλέντο και αγάπη περισσότερο απ’ όλες όσες ευτύχησα να δω!»\nΓονείς και συγγενείς χειροκρότησαν μ’ ενθουσιασμό` τους μιμήθηκαν και μερικοί μαθητές.\n«Απόφοιτοι του 1939, είμαι περήφανος για το μέλλον σας, είμαι βέβαιος για το μέλλον σας. Σας στέλνω έξω στον κόσμο, στη μεγάλη περιπέτεια!»\nΟι περισσότεροι προορίζονταν για το πανεπιστήμιο, όπου θα ζούσαν αργόσχολοι για άλλα τέσσερα χρόνια το λιγότερο.\n«Οι προσευχές και οι ευχές μου μαζί σας!»\nΠρώτα πήραν τ’ απολυτήριά τους οι αριστούχοι. Ανακοίνωσαν τα ονόματα. Φώναξαν και τον Άμπυ Μόρτενσον. Το πήρε. Χειροκρότησα.\n«Πού θα καταλήξει;» ρώτησε ο Τζίμυ.\n«Λογιστής σε καμιά αντιπροσωπεία ανταλλακτικών. Κάπου κοντά στην Γκαρντένα, στην Καλιφόρνια».\n«Μια ισόβια δουλειά…»\n«Μια ισόβια σύζυγος» πρόσθεσα.\n«Ο Άμπυ δε θα πλήξει ποτέ…»\n«Ούτε θα ευτυχήσει».\n«Ένα υπάκουο ανθρωπάκι…»\nΑφού περιποιήθηκαν τους αριστούχους, άρχισαν μ’ εμάς. Ένιωσα άβολα καθισμένος εκεί. Ήθελα να κάνω μια βόλτα.\n«Χένρυ Τσινάσκι!» με φώναξαν.\nΑνέβηκα στη σκηνή, πήρα το απολυτήριο κι έσφιξα το χέρι του διευθυντή. Ήταν γλιτσερό σαν το εσωτερικό μιας γυάλας με ψάρια. (Δυο χρόνια αργότερα, αποκαλύφτηκε πως έκλεβε το ταμείο του σχολείου. Τον ανέκριναν, τον δίκασαν και τον έβαλαν φυλακή.)\n*Λίγος Μπουκόφσκι ακόμα\nΤοστ ΖαμπόνΤσαρλς Μπουκόφσκι


ΑΡΧΙΚΗ » Ιατρική Φροντίδα » Συσκευές » Αρωματικά Χώρου » Apivita Essential Oils Αιθέριo Έλαιo με Μέντα 10ml\nΚωδ. Προϊόντος: 2-103019\nέχει αναζωογονώνητικές, αντισηπτικές και ενδυναμωτικές ιδιότητες!\nΓια τη φρέσκια αναπνοή, προσθέστε 3 σταγόνες σε ένα ποτήρι του ύδατος και κάντε γαργάρες. Για να ανακουφίσετε τη ναυτία, προσθέστε 3-4 σταγόνες σε ένα χαρτομάνδηλο και εισπνεύστε. Για να ανακουφίσετε κουρασμένα, πρησμένα πόδια κάντε ένα ποδόλουτρο και προσθέστε 8 σταγόνες σε χλιαρό ύδωρ. Για να ανακουφίσετε και να αντιμετωπίστε τα δευτερεύοντα εγκαύματα, προσθέστε 10σταγόνες μέντας, 10 σταγόνες Λεβάντας και 10 σταγόνες του Αιθέριο Έλαιο neroli σε αμυγδάλέλαιο.


Μάρκος Σεφερλής: Έπεσε θύμα κλοπής – Σταματούν τα γυρίσματα του “Mamacita”\nΑρχική σελίδαLifeStyleΜάρκος Σεφερλής: Έπεσε θύμα κλοπής – Σταματούν τα γυρίσματα του “Mamacita”\nΜία δυσάρεστη εμπειρία έζησε ο Μάρκος Σεφερλής, η οποία επηρεάζει και τα επαγγελματικά του βήματα.\nΌπως αποκάλυψε ρεπορτάζ της εκπομπής Super Κατερίνα, ο ηθοποιός έπεσε θύμα κλοπής από αγνώστους, οι οποίοι κατάφεραν και απέσπασαν το λάπτοπ του από το στούντιο.\nΤα δυσάρεστα όμως, δεν σταματούν εδώ. Μέσα στο συγκεκριμένο λάπτοπ, ο Μάρκος Σεφερλής είχε αποθηκεύσει τους διαλόγους και τα σενάριο για τη νέα σειρά που ετοιμάζει για τον ANT1, με τίτλο «Mamacita».\nΤα γυρίσματα αναγκαστικά σταμάτησαν προς το παρόν και παραμένει άγνωστο το τι θα συμβεί από εδώ και στο εξής.\nΗ σειρά βασίζεται στο «Mrs. Brown’s Boys» του BBC και θα αποτελείται από αυτοτελή επεισόδια. Ο Μάρκος Σεφερλής μεταμορφώνεται στη Χαρίκλεια, στο απόλυτο mama-symbol, και έρχεται για να μιλήσει την αξεπέραστη γλώσσα της κλασικής μάνας σε μια κλασική οικογένεια!


TTH Holstebro ζωντανά αποτελέσματα, πρόγραμμα και σκορ - Χάντμπολ - SofaScore\nTTH Holstebro ζωντανά αποτελέσματα, πρόγραμμα και σκορ - Χάντμπολ\nΔεν υπάρχουν πρόσφατα γεγονότα για την ομαδα TTH Holstebro\nΣχετικά με TTH Holstebro\nTTH Holstebro ζωντανά αποτελέσματα (και ζωντανή μετάδοση, live streaming βίντεο του αγώνα*), πρόγραμμά και αποτελέσματα για όλες χάντμπολ τις διοργανώσεις που TTH Holstebro συμμετέχει. TTH Holstebro αγωνίζεται στον επομενο αγωνα στις 22. Sep 2018 εναντίον GOG Handbold στο Handboldligaen.\nΟταν αρχίσει το παιχνίδι, θα μπορείτε να ακολουθήσετε TTH Holstebro αγώνα GOG Handbold ζωντανά αποτελέσματα , και ζωντανή βαθμολογία. TTH Holstebro το προηγούμενο παιχνίδι ήταν ενάντια GOG Handbold στο Handboldligaen το οποίο έληξε με σκόρ 27 - 30 (GOG Handbold κέρδισε τον αγώνα). TTH Holstebro Η καρτέλα των στοιχείων δείχνει τους τελευταίους 100 αγώνες χάντμπολ Αγώνες με στατιστικά και εικονίδια για νίκη/ισοπαλία/ήττα. Υπάρχουν επίσης όλοι οι προγραμματισμένοι αγώνες της ομάδας TTH Holstebro που θα λάβουν χώρα μελλοντικά.\nTTH Holstebro επίδοση & και γραφήματα κατάστασης στο SofaScore Χάντμπολ ζωντανά σκορ από έναν μοναδικό αλγόριθμο τον οποίο εφαρμόζουμε με βάση τους 10 τελευταίους αγώνες, στατιστικές, λεπτομερείς αναλύσεις και τις γνώσεις μας. Το γράφημα μπορεί να σας βοηθήσει να στοιχηματίσετε στους αγώνες του TTH Holstebro όμως έχετε υπόψιν ότι το SofaScore Livescore δεν φέρει καμία ευθύνη για οποιαδήποτε οικονομική ή άλλη ζημία, είτε άμεση είτε έμμεση, ως αποτέλεσμα πράξης σχετικής με το περιεχόμενο της ιστοσελίδας.\nΣτις λεπτομέριες του αγώνα διαθέτουμε link για να τον δείτε TTH Holstebro GOG Handbold ζωντανή μεταδοση , προσφέρεται απο το bet365. Αν αυτος χάντμπολ ο αγώνας καλύπτετε απο το bet365 live τότε μπορείτε να το παρακολουθήσετε TTH Holstebro GOG Handbold Στον υπολογιστή η στο κινητό - iPhone, iPad, Android η Windows phone. Παρακαλούμε να σημειώσετε ότι: τα δικαιώματα πνευματικής ιδιοκτησίας για ζωντανή μετάδοση αυτών των γεγονότων, ανήκουν συνήθως στο επίπεδο της χώρας και ως εκ τούτου, ανάλογα με την τοποθεσία στην οποία βρίσκεστε, μπορεί να υπάρχουν ορισμένα γεγονότα τα οποία να μην είστε σε θέση να παρακολουθήσετε λόγω κάποιων διακανονισμών.\nΤο SofaScore χάντμπολ ζωντανά αποτελέσματα Είναι διαθέσιμο στο iPhone and iPad app, Android app στο Google Play και στο Windows phone app. Μπορείτε να μας βρείτε σε όλα τα καταστήματα σε οποία γλώσσα επιθυμείτε αναζητώντας "SofaScore". Εγκαταστήστε το SofaScore app και ακολουθήστε όλους TTH Holstebro live score τους αγώνες ζωντανά στο κινητό σας!


Σουφλέ με τυριά και μπέικον | ΔΩΔΩΝΗ\n10 φέτες μπαγιάτικο ψωμί\n200 γρ. ανάμικτο τριμμένο τυρί ΔΩΔΩΝΗ\n150 γρ. κεφαλογραβιέρα τριμμένη ΔΩΔΩΝΗ\n800 γρ. φρέσκο γάλα ΔΩΔΩΝΗ πλήρες\n2 κ.σ. φρέσκο βούτυρο ΔΩΔΩΝΗ, για το ταψί\nΚόβουμε το μπέικον σε κομμάτια, το ρίχνουμε στο τηγάνι και το σοτάρουμε μέχρι να αρχίσει να παίρνει χρώμα, για περίπου 4’. Παράλληλα κόβουμε τις φέτες του ψωμιού σε μικρά κομμάτια με τα χέρια μας μέσα σε ένα μπολ.\nΜόλις το μπέικον είναι έτοιμο, το μεταφέρουμε με μια τρυπητή κουτάλα στο μπολ με το ψωμί, ρίχνουμε τη μισή ποσότητα από το τριμμένο τυρί, τα μυρωδικά ψιλοκομμένα, λίγο αλάτι, πιπέρι και τα ανακατεύουμε. Λιώνουμε σε μια μικρή κατσαρόλα το βούτυρο, σε χαμηλή φωτιά. Αλείφουμε με ένα πινέλο το λειωμένο βούτυρο στα τοιχώματα και τη βάση ενός ταψιού( 25*33). Ρίχνουμε μέσα το ψωμί μαζί με το μπέικον και τα στρώνουμε με τα χέρια μας ομοιόμορφα στη βάση του ταψιού. Ανακατεύουμε στο μπολ τα αυγά με το σύρμα χειρός μέχρι να αφρατέψουν, για 2’ με 3’. Ρίχνουμε μέσα το γάλα, το μοσχοκάρυδο, λίγο αλάτι, λίγο πιπέρι και ανακατεύουμε για πολύ λίγο. Ρίχνουμε το μείγμα στο ταψί, ομοιόμορφα επάνω από το ψωμί και απλώνουμε το υπόλοιπο τριμμένο τυρί ισόποσα σε όλη την επιφάνεια του ταψιού.\nΨήνουμε στη μεσαία θέση του φούρνου για 30’ με 35’ .\nΣερβίρουμε σε κομμάτια και απολαμβάνουμε.


2x 60ml ❘ COCO & EVE ≡ SEPHORA\n2x 60ml COCO & EVE\nΟι δύο νέοι καλύτεροι σύμμαχοί σας που θα μεταφέρουν τα μαλλιά και το σώμα σας στον παράδεισο της εν ... Μάθετε περισσότερα\nΟι δύο νέοι καλύτεροι σύμμαχοί σας που θα μεταφέρουν τα μαλλιά και το σώμα σας στον παράδεισο της ενυδάτωσης! Η μάσκα μαλλιών: Μια βαθιά αναζωογονητική μάσκα που ενισχύει τα μαλλιά και τα επαναφέρει στη φυσική τους κατάσταση. Θρέφει τα ταλαιπωρημένα μαλλιά. Συμβάλλει στη βελτίωση της λάμψης και της υφής. Ενυδατώνει και καταπολεμά το φριζάρισμα. Η κρέμα σώματος: Αυτή η ένεση ενυδάτωσης αποτελεί την απόλυτη απόλαυση για το σώμα, ενώ παράλληλα μειώνει τις ραγάδες και την κυτταρίτιδα. Ένα πλούσιο μείγμα αντιοξειδωτικών συστατικών, από τα οποία η παπάγια και το μανγκοστίν συμβάλλουν στη βελτίωση της απόχρωσης και της υφής της επιδερμίδας ενώ η θρεπτική καρύδα και το σύκο ενυδατώνουν και ανακουφίζουν από την ξηρότητα. Κύρια πλεονεκτήματα: Η μάσκα μαλλιών: ΑΝΑΖΩΟΓΟΝΕΙ τα ξηρά μαλλιά που είναι ταλαιπωρημένα από το χτένισμα, τη θερμότητα, τις χρωστικές και τις περιβαλλοντικές επιθέσεις. ΕΠΑΝΟΡΘΩΝΕΙ την εσωτερική δομή της τρίχας αφήνοντας τα μαλλιά υγιή και λαμπερά. ΑΠΟΚΑΘΙΣΤΑ τη φυσική κατάσταση των μαλλιών... Τα μαλλιά σας γίνονται ξανά παρθένα! ΤΙΘΑΣΕΥΕΙ το φριζάρισμα και καταπολεμά την ψαλίδα. ΘΕΡΑΠΕΥΕΙ τα μαλλιά από τις ρίζες μέχρι τις άκρες, ενυδατώνοντας ακόμα και τις πιο διψασμένες μπούκλες. Η κρέμα σώματος: Η κρεμώδης σύνθεση από αγνό έλαιο καρύδας λειαίνει, καταπραΰνει και φωτίζει την επιδερμίδα. Είναι πλούσια σε αντιοξειδωτικά και σε λιπαρά οξέα για την αντιμετώπιση της κυτταρίτιδας και τη βελτίωση της όψης της επιδερμίδας. Γρήγορη απορρόφηση, μη λιπαρή σύνθεση. 100% φυτική, χωρίς βλαβερά συστατικά. Παραδεισένιο άρωμα από φρούτο του δράκου και λίτσι. Αυτό το σετ περιέχει:\n- 1 Masque Like A Virgin Super Nourrissant (60 ml)\n- 1 Crème Corps Glow Figure (60 ml)\nΗ μάσκα μαλλιών: Λουστείτε και στη συνέχεια εφαρμόστε το προϊόν ομοιόμορφα σε μαλλιά σκουπισμένα με πετσέτα. Αφήστε τη να δράσει για 5-10 λεπτά και έπειτα ξεβγάλετε. Η κρέμα σώματος: Κάντε απαλό μασάζ με κυκλικές κινήσεις επιτρέποντας στην κρέμα να απορροφηθεί από την επιδερμίδα, εστιάζοντας ιδιαίτερα στους μηρούς και στους γλουτούς. Για ακόμα καλύτερα αποτελέσματα, χρησιμοποιήστε την σε συνδυασμό με τα προϊόντα λάμψης για το πρόσωπο και το σώμα.\nAqua/Water/Eau, Cocos Nucifera (Coconut) Oil/Cocos Nucifera Oil, Cetearyl Alcohol, Isopropyl Myristate, Glyceryl Stearate, Propanediol, Cetearyl Glucoside, Dicaprylyl Ether, Glycerin, Dicaprylyl Carbonate, Parfum/Fragrance/Perfume, Benzyl Alcohol, Sodium Polyacrylate, Sodium Stearoyl Glutamate, Chlorphenesin, Xanthan Gum, Salicylic Acid, Coffea Canephora Seed Extract, Tocopheryl Acetate, Lotus Maritimus Flower/Leaf Extract, Carica Papaya (Papaya) Fruit Extract/Carica Papaya Fruit Extract, Cocos Nucifera (Coconut) Fruit Extract/ Cocos Nucifera Fruit Extract, Ficus Carica (Fig) Fruit Extract/Ficus Carica Fruit Extract, Garcinia Mangostana Fruit Extract, Mangifera Indica (Mango) Fruit Extract/Mangifera Indica Fruit Extract, Theobroma Cacao (Cocoa) Seed Extract/Theobroma Cacao Seed Extract, Sorbic Acid, Citrus Medica Limonum (Lemon) Peel Extract/Citrus Limon (Lemon) Peel Extract/Citrus Limon Peel Extract, Citric Acid, Sodium Benzoate, Potassium Sorbate, Caramel, Hexyl Cinnamal, Linalool, Citronellol, Coumarin, Limonene.\nΔείτε όλα τα προϊόντα COCO & EVE\nΤα μαλλιά σας είναι το στέμμα που φοράτε καθημερινά, η αποστολή της Coco & Eve είναι να τα διατηρεί υγιή και φωτεινά. Εμπνευσμένοι από τα πολυτελή μαλλιά του Μπαλί, του μεγαλύτερου παραγωγού καρύδας στον κόσμο, και με τα οφέλη που προσφέρει αυτός ο καρπός, δημιουργήσαμε μια θρεπτική μάσκα για να επαναφέρουμε τα κατεστραμμένα μαλλιά στη ζωή.


LFK, Πόρτλαντ - Κριτικές εστιατορίων - TripAdvisor\nΑναζήτηση Ηνωμένες Πολιτείες›Μέιν›Πόρτλαντ›Εστιατόρια σε Πόρτλαντ›LFK\nΝο 259 από 395 στην κατηγορία Εστιατόρια για: Πόρτλαντ €€ - €€€\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Λήψη οδηγιών 188A State St, Πόρτλαντ, ME 04101-3704 Όνομα/διεύθυνση στην τοπική γλώσσα LFK\n188A State St, Πόρτλαντ, ME 04101-3704 38 κριτικές | Με κατάταξη στο Νο 307 από 614 Δείτε παρακάτω το όνομα και τη διεύθυνση αυτής της επιχείρησης στην τοπική γλώσσα – θα σας βοηθήσουν όσο είστε εκεί (Πόρτλαντ)\nΤοπική ονομασία LFK\nΤοπική διεύθυνση 188A State St, 04101-3704\nΟδηγίες Εκτύπωση +1 207-899-3277\nΑπαλοιφή όλων LFK: Ξεκινήστε την κριτική σας Επιλέξτε μια βαθμολογία\nΕνημέρωση καταχώρισης… LFK: Οι ταξιδιώτες που ενδιαφέρθηκαν γι' αυτό το μέρος είδαν επίσης\nΠόρτλαντ, Μέιν Aurora Provisions\nΠόρτλαντ, Μέιν Congress Bar & Grill\nΠόρτλαντ, Μέιν The North Point\nLFK: Έχετε πάει; Μοιραστείτε τις εμπειρίες σας! Γράψτε μια κριτική\nΚαθίσματα, Πλήρες μπαρ, Με προσωπικό σερβιρίσματος, Πρόσβαση σε αναπηρική καρέκλα, Σερβίρει αλκοόλ\n188A State St, Πόρτλαντ, ME 04101-3704 Τοποθεσία:\nΈχετε απορίες; Λάβετε απαντήσεις από το προσωπικό αυτού του χώρου (LFK) και από προηγούμενους πελάτες.\nΟδηγίες δημοσίευσης Λάβετε ειδοποιήσεις για τις νέες απαντήσεις στις ερωτήσεις σας. Ρωτήστε Συνηθισμένες ερωτήσεις: Προσφέρετε επιλογές χωρίς γλουτένη; Ισχύουν ενδυματολογικοί κανόνες; Επιτρέπονται σκύλοι στον εξωτερικό χώρο; Κοντά σε: LFK Κοντινά αξιοθέατα με τη μεγαλύτερη βαθμολογία 1.107 Κριτικές Portland Museum of Art\n59 Κριτικές State Theatre\n7 Κριτικές Portland Fire Museum\nΔείτε όλα τα αξιοθέατα Κοντινά εστιατόρια με τη μεγαλύτερη βαθμολογία 473 Κριτικές The Green Elephant\n338 Κριτικές Boda\n420 Κριτικές Hot Suppa


Ford: Ένα καρότσι σούπερ μάρκετ που φρενάρει μόνο του! | Caroto.gr\nH Huawei θέλει να κατασκευάσει ηλεκτρικά αυτοκίνητα μέσα στο 2021!\nΜπορώ να έχω ανασφάλιστο όχημα με πινακίδες κυκλοφορίας;\nΗ Audi θέλει να ξεκινήσει με το δεξί την φετινή σεζόν στην Formula Ε\nΝέα διάκριση για την τεχνολογία e-POWER της Nissan [video]\nΤο Kia e-Niro θριάμβευσε σε έρευνα της J.D. Power\nΚύρια σελίδα/ΑΡΘΡΑ/ΔΙΑΦΟΡΑ/Ford: Ένα καρότσι σούπερ μάρκετ που φρενάρει μόνο του!\nFord: Ένα καρότσι σούπερ μάρκετ που φρενάρει μόνο του!\nΚώστας Κάκκαβας7 Μαΐου 2019\nΥπάρχουν πολλές στιγμές στην καθημερινότητα στις οποίες οι γονείς νιώθουν το αίμα ν’ ανεβαίνει στο κεφάλι τους.\nΌπως, για παράδειγμα, όταν οι μπόμπιρες τους τρέχουν ασταμάτητα στους διαδρόμους ενός σούπερ μάρκετ ή όταν αρνούνται να φάνε ή να πάνε για ύπνο,. Και ενώ τα πείσματα και οι «επιδρομές» τους στο ράφι με τα γλυκά θέτουν σε δοκιμασία την υπομονή των γονιών, εκεί που η ανησυχία «χτυπάει κόκκινο» είναι όταν οι τελευταίοι βλέπουν τα παιδιά τους να οδηγούν ανεξέλεγκτα ένα καροτσάκι του σούπερ μάρκετ.\n«Οι γονείς συχνά τρέμουν στη σκέψη μιας επίσκεψης στο σούπερ μάρκετ, καθώς οι ίδιοι προσπαθούν να κάνουν τη δουλειά τους και τα παιδιά απλά θέλουν να παίξουν», δήλωσε η ειδικός σε θέματα ανατροφής, Tanith Carey, συγγραφέας του βιβλίου What’s My Child Thinking? Practical Child Psychology for Modern Parents. «Τα παιδιά αγαπούν να αντιγράφουν τους ενήλικες και να πειραματίζονται νιώθοντας ότι ελέγχουν την κατάσταση. Όταν σπρώχνουν ένα καροτσάκι, στο μυαλό τους είναι σαν να οδηγούν αυτοκίνητο, με τους μεγάλους διαδρόμους των σούπερ μάρκετ να λειτουργούν ως αγωνιστική πίστα.»\n«Η τεχνολογία Pre-Collision Assist μπορεί να βοηθήσει τους πελάτες μας να αποφύγουν ατυχήματα ή να μετριάσει τις επιπλοκές μιας σύγκρουσης. Εφαρμόζοντας μία παρόμοια φιλοσοφία σε ένα καροτσάκι, αναδεικνύεται ποια τεχνολογία μπορεί να είναι πραγματικά χρήσιμη για τους οδηγούς», δήλωσε ο Anthony Ireson, director, Marketing Communications, Ford Ευρώπης.\nFORD super market σούπερ μάρκετ


Ζητείται… μαγιά από ερασιτέχνες αρτοποιούς | Η ΚΑΘΗΜΕΡΙΝΗ\nTα «ζυμώματα της καραντίνας» μετρούν περισσότερες από 94.000 φωτογραφίες στο Ιnstagram. Επάνω: Τα αρτοποιήματα του Μιχάλη Νούρλογλου και της Ιάνθης Μιχαλάκη (κάτω). Δεξιά: Φωτογραφία από το bakergirlofficial.\n26.04.2020 • 08:21\nΑν είστε φανατικός χρήστης του Ιnstagram, στην εποχή της καραντίνας, πιθανότατα να έχετε ξεκινήσει yoga στο σαλόνι ή να ζυμώνετε το δικό σας ψωμί. Αυτές οι δύο ασχολίες αποδεικνύονται οι μαζικότερες τάσεις της περιόδου του εγκλεισμού, με το ζύμωμα ως χόμπι να προτιμάται από τους Ελληνες, που δύσκολα στρώνουμε το τραπέζι απουσία άρτου. Προέκυψε κάπως ξαφνικά, μια συνήθεια λίγων που φούσκωσε σαν αφράτο καρβέλι και συνέβη σχεδόν ταυτόχρονα στις περισσότερες χώρες που πλήττονται από τον κορωνοϊό. Το hashtag #quarantinebaking (σε ελεύθερη μετάφραση «ζυμώματα της καραντίνας») δημιουργήθηκε τον Μάρτιο και ήδη μετρά περισσότερες από 94.000 φωτογραφίες χρηστών στο Ιnstagram.\nΩς διά μαγείας, ο κορωνοϊός φαίνεται να εξαφάνισε, έστω προσωρινά, το πρόβλημα της δυσανεξίας στη γλουτένη, που αντιμετωπίζει μια σημαντική μερίδα του παγκόσμιου πληθυσμού. Κανείς δεν μιλάει για gluten free, αντίθετα όσοι ασχολούνται με τη διατροφή στις κοινωνικές πλατφόρμες κάνουν stretching στο ζυμάρι τους, αναζητούν πληροφορίες για την υδρόλυση του αμύλου και με αλευρωμένα δάχτυλα λερώνουν την οθόνη του smartphone στην προσπάθεια να διαβάσουν άλλο ένα post για το πώς θα πετύχετε την τέλεια κόρα. Αξίζει να αναρωτηθούμε αν το ζύμωμα είναι θεραπευτικό. Καθώς η διαδικασία απαιτεί αφοσίωση, μοιάζει να απορροφά το στρες, συνθήκη που η Αμερικανική Ψυχιατρική Ενωση (APA) ονομάζει Anxiety Baking. «Με την πλατιά έννοια του όρου, σε καιρούς δυσκολίας και τραυματικών γεγονότων παρατηρείται πως το άτομο έχει μια τάση προς την επινόηση και τη δημιουργικότητα», εξηγεί η Ντόρα Περτέση, δρ Ψυχανάλυσης και μέλος της Παγκόσμιας Εταιρείας Ψυχανάλυσης.\nΣτη χώρα μας την πρώτη εβδομάδα της καραντίνας άρχισαν να εξαφανίζονται από το σούπερ μάρκετ το αλεύρι και η μαγιά, δεν πέρασαν παρά μόλις λίγες μέρες που οι Ελληνες αποφάσισαν να αξιοποιήσουν τις πρώτες ύλες και να ξορκίσουν τον εγκλεισμό με ζυμώματα. Οι ελληνικές βιομηχανίες αλεύρων, παρά τη γενική μείωση στον τζίρο λόγω της αναστολής της λειτουργίας των επιχειρήσεων εστίασης, είδαν σημαντική αύξηση στις πωλήσεις λιανικής (B2C) που φτάνει μέχρι το 70%. Με άδεια ράφια στα άλευρα και ελλείψει μαγιάς δεν ήταν λίγοι οι καταναλωτές που απευθύνθηκαν στα αρτοποιεία της γειτονιάς ζητώντας να αγοράσουν νωπή μαγιά για να φτιάξουν το ψωμί τους στο σπίτι. Η Χριστοφόρα Γριβάκη είναι οδοντίατρος και ζύμωσε για πρώτη φορά ένα καρβέλι ψωμί πριν από τρεις εβδομάδες, μάλιστα με δικό της προζύμι. «Εκτός από κέικ, δεν είχα ξαναφτιάξει πριν κάποια συνταγή με ζύμη. Υπάρχει ο μύθος πως οι ζύμες είναι δύσκολο κεφάλαιο στην κουζίνα και, όσο εργαζόμουν, με απέτρεπε η σκέψη πως αν αφιερώσω τόσες ώρες στο ζύμωμα και αποτύχω, θα έχω χαραμίσει τη μοναδική ελεύθερη μέρα μου. Μόλις απέκτησα σύμμαχο τον χρόνο, ήξερα πως έχω καιρό να ξαναπροσπαθήσω. Κι έτσι έγινε», παραδέχεται. Ακολούθησε τη συνταγή μιας Ελληνίδας αρτοποιού μέσα από τις ιστορίες που ανέβαζε η ειδικός στο Ιnstagram.\n«Στο τέλος της πρώτης εβδομάδας της καραντίνας αρκετοί φίλοι μού έστελναν μηνύματα για κάποια εύκολη συνταγή ψωμιού, είτε να τους προτείνω προϊόντα που θα αντικαταστήσουν τη μαγιά που έλειπε από τα ράφια. Αποφάσισα αντί να απαντάω στον καθένα ξεχωριστά να δημοσιεύσω τη διαδικασία», αναφέρει η Ιάνθη Μιχαλάκη, αρτοποιός που έχει εργαστεί σε διάφορες κουζίνες εστιατορίων της Ευρώπης. «Στο εξωτερικό η οικιακή αρτοποιία ξεκίνησε ως ανάγκη να αξιοποιηθεί ο ελεύθερος χρόνος στο σπίτι. Στην Ελλάδα πρόκειται για κάτι περισσότερο. Η σχέση που έχουμε με το ψωμί είναι δομική. Καταναλώνουμε αρκετό, αλλά νιώθουμε και οικεία όταν υπάρχει στο τραπέζι, μια αίσθηση θαλπωρής και ασφάλειας», εξηγεί η ίδια. Η Ιάνθη δημοσίευσε τη διαδικασία της παρασκευής ψωμιού βήμα προς βήμα, προέτρεψε μάλιστα τους ακολούθους της να δώσουν στο προζύμι τους κι ένα εμπνευσμένο όνομα και φυσικά να μην ξεχνούν να το ταΐζουν με συνέπεια. Υπάρχουν αρτοποιοί που παίρνουν το προζύμι μαζί τους ακόμα και στις διακοπές για να το κρατήσουν ενεργό. Από τη μέρα που δημοσίευσε τη συνταγή οι ερωτήσεις πλήθαιναν, οι θιασώτες του προζυμιού αυξήθηκαν και μαζί το δικό της ενδιαφέρον για τον εκπαιδευτικό ρόλο που μπορεί να έχει η δουλειά ενός αρτοποιού. Η Ιάνθη, που πρόκειται να λειτουργήσει μαζί με μια συνεργάτιδά της, έναν φούρνο στην Αθήνα τους προσεχείς μήνες, εντόπισε κοινές απορίες μεταξύ όσων δοκίμασαν να φτιάξουν τη συνταγή της και άρχισε να βελτιώνει την ύλη που θα μοιράζεται στα σεμινάρια ψωμιού που θα διοργανώσει.\nΠώς προσεγγίζει ο κόσμος την αρτοποίηση στο σπίτι; Η Ιάνθη Μιχαλάκη αποδίδει το «κίνημα» του σπιτικού ψωμιού στο μεγάλο πλεονέκτημα χρόνου που έχουν οι περισσότεροι αυτές τις μέρες, ωστόσο μόλις η εργασία και οι οικογενειακές υποχρεώσεις επανέλθουν στους κανονικούς ρυθμούς, αντίο ζύμωμα. «Είναι εξαιρετικά δύσκολο το σπιτικό ψωμί να αντικαταστήσει το προϊόν που αγοράζουμε, η ευκολία και το χαμηλό κόστος είναι δύο μεγάλα πλεονεκτήματα κατά του ζυμώματος», υποστηρίζει. Η ερασιτέχνης αρτοποιός Χριστοφόρα έχει άλλη γνώμη. «Κατάφερα να καταρρίψω κάποιους μύθους σχετικά με το προζύμι και το ζύμωμα, όπως το ότι το προζύμι είναι ευαίσθητο και θέλει προσοχή. Χρειάζεται να είναι κανείς συνεπής αλλά για λίγες μέρες μόνο. Ακόμα είναι μύθος πως απαιτεί πολύ χρόνο. Ο χρόνος που χρειάζεται ώσπου να ωριμάσει είναι αρκετός αλλά δεν απαιτεί να είσαι από πάνω, η διαδικασία γίνεται μόνη της όσο εσύ εργάζεσαι. Στα Φιλιατρά από όπου κατάγομαι, μεγαλώνουμε με μπαμπανάτσα, τον μεσσηνιακό ντάκο, μια χοντρή φέτα ψωμί (συνήθως κάποιων ημερών) με ντομάτα, καλό ελαιόλαδο και αλάτι. Το ζυμωτό ψωμί αποτελεί γεύμα, ενώ η νοστιμιά του σε κάνει να χαμογελάς», πιστεύει η ίδια.


Ζαχαρώνουν τα...αστέρια - Sportsking.gr\nΧωρίς να δυσκολευτεί ιδιαιτέρως η Έβερτον νίκησε εντός έδρας 2-0 τη Νόριτς παραμένοντας έτσι σε τροχιά Τσάμπιονς Λιγκ.\n11.01.2014 | 20:35\nΙκανή να μπει “σφήνα” στους “μεγάλους” του αγγλικού πρωταθλήματος φαντάζει φέτος η Έβερτον, η οποία σε άλλο ένα εντός έδρας ματς παράδωσε μαθήματα απλότητας νικώντας 2-0 την Νόριτς.\nΈτσι, τα “ζαχαρωτά” μετά από 21 αγωνιστικές φιγουράρουν στην τέταρτη θέση του πρωταθλήματος με 41 βαθμούς και μπορούν να κάνουν σκέψεις για ανάλογη… γλυκιά συνέχεια. Τα τέρματα για την ομάδα του Λίβερπουλ πέτυχαν οι Μπάρι (23′) και Μιραλάς (59′).\nΤώρα όσον αφορά στη “μάχη” της παραμονής η Γουέστ Χαμ πέτυχε σπουδαίο “διπλό” στην έδρα της Κάρντιφ με σκορ 2-0. Βαθιά βαθμολογική ανάσα πήρε και η Σάντερλαντ που σκόρπισε στους… τέσσερις “ανέμους” τη Φούλαμ νικώντας την με 4-1 στο “Κράβεν Κότατζ”.\nΣτο… αδιάφορο ματς της ημέρας η Σαουθάμπτον νίκησε με το ισχνό 1-0 την Γουέστ Μπρόμιτς χάρη στο γκολ του Λάλανα στο 66ο λεπτό.


la vita e bella: Το όνειρο...\nΞύπνησα ταραγμένος! Ούφφφ! Όνειρο ήταν τελικά!\nΕπηρεασμένος από το θεατρικό παιδικό έργο που είχα παρακολουθήσει την προηγούμενη μέρα παρέα με το γιό μου, στοιχεία του εισέβαλαν στον ύπνο μου!\nΉταν Άνοιξη λέει, Απρίλιος! Οι εκλογές στη χώρα είχαν τελειώσει. Η νέα κυβέρνηση του Γ.Κ είχε πάρει ένα αρκετά σημαντικό ποσοστό πάνω από το 40% και με τη βοήθεια του εκλογικού νόμου είχε σχηματίσει κυβέρνηση. Τώρα 20 είχε ο μήνας, 21, 22 θα σας γελάσω…\nΗ πρώτη απόφαση της κυβέρνησης, πιστή στην βασική προεκλογική της εξαγγελία, ήταν η απέλαση όλων των αλλοεθνών, όλων των μεταναστών και όλων των ξένων.\nΕγώ φορούσα ένα ζευγάρι μαγικές μπότες που τρέχαν πολύ πολύ γρήγορα. Μπορούσα να πηγαίνω παντού σε λίγα δευτερόλεπτα! Άντε κάποια λεπτά για τις εκτός Αττικής περιοχές.\nΕκείνη λοιπόν την ημέρα, πανυγήρια μεγάλα στήθηκαν σ’όλη τη χώρα. Σε κάθε πλατεία. Επίκεντρο των εκδηλώσεων όμως ήταν η πλατεία του Αγ. Παντελεήμονα στην Αχαρνών. Εκεί ήταν πολλά κυβερνητικά στελέχη, εκκλησιαστικοί παράγοντες με πρωτεξάρχοντα τον μητροπολίτη Άνθιμο, αλλά και τον Αιγιαλείας και Καλαβρύτων Αμβρόσιο. Όχι ο Αρχιεπίσκοπος δεν ήταν εκεί.\nΓύρω γύρω στην πλατεία κάτι τύποι με ξυρισμένα κεφάλια είχαν αρχίσει το χορό. Τσάμικα και Καλαματιανά είχαν την τιμητική τους! Τα μεγάφωνα μιλούσαν για τον αγώνα που δικαιώνεται. Αρνιά είχαν φτάσει από νωρίς και τα μηχανάκια είχαν πάρει φωτιά με τις σούβλες να γυρνάνε αργά αργά… Ευτυχώς που εδώ και κάτι χρόνια αυτά τα μηχανάκια είχαν αντικαταστήσει το χειροκίνητο γύρισμα. Κάποια χρόνια πριν τα μηχανάκια αυτά, κάποιοι έβαζαν αλλοδαπούς να γυρίζουν το αρνί με κανα-δυό χιλιάρικα δραχμές…\nΠολύς κόσμος είχε μαζευτεί στην πλατεία, κάποιοι με Ελληνικές σημαίες κάποιοι από περιέργεια…\n-Επιτέλους! Θα ανασάνουμε έλεγαν κάποιοι ηλικιωμένοι.\n-Ευτυχώς! Τα παιδιά μας δεν θα κάνουν κούνια με μαυράκια και αλβανάκια!\n-Ζήτω η Ελλάς! Αντηχούσαν τα μεγάφωνα! Ζήτω η Ορθοδοξία μας!!\nΠιο κάτω εκεί προς την Ομόνοια κάποιοι Έλληνες εργολάβοι οικοδομών τριγύριζαν σαν χαμένοι…\n-Μα τι έγινε; Δεν υπάρχει κανείς για δουλειά;\nΚανα δυό Έλληνες άνεργοι οικοδόμοι ξεπρόβαλλαν.\n-Θα ρθείτε παιδιά για μεροκάματο;\n-Πόσα δίνεις ρε μπάρμπα;\n- Ε, εντάξει τώρα θα τα βρούμε ρε μάγκες. 30 ευρώ είναι καλά;\n-Τι λες ρε θείο. Είσαι καλά; 60 ακατέβατα και το ένσημο στο χέρι.\n-Τι ενσημο κι αρλούμπες μου λέτε ρε; Άντε θα σας δώσω 35 άμα κάνετε καλή δουλειά…\n-Άστο ρε κουβαρντά. Τράβα βρες καναν Αλβανό!\nΑλβανό; Ποιον Αλβανό; Αφού έφυγαν όλοι…\nΛίγο πιο κάτω κάτι γεροξεκούτηδες μπαίναν στο σπίτι με το κόκκινο φωτάκι.\n-Μα που είναι η Όλια; Έσκουζε ο ένας απ’αυτούς!\n-Απέλαση παππού, είπε η χοντρή 55άρα τσατσά. Έφυγαν όλες τους! Μήπως θες να σε βολέψω εγώ; Θα σου πάρω και φτηνά…\nΚάποια βρισιά ξέφυγε από το στόμα του γέρου…\nΣτο μεγάλο κτίριο της Λεωφόρου Κηφισίας ο μεγαλοεργολάβος έτριβε τα χέρια του.\nΕίχε πάρει άλλο ένα μεγάλο δημόσιο έργο, από τον φίλο του υπουργό Δημ. Έργων.\nΈδωσε εντολή να φτιαχτεί το πλάνο εργασιών ώστε σύντομα να τελειώσει και παραδοθεί το έργο, να βάλει στην τσεπούλα το ζεστό δημόσιο χρήμα…\nΦωνές όμως ακούγονταν από τον κάτω όροφο.\nΤα συνεργεία δεν μπορούσαν να συγκροτηθούν. Έλλειπαν 115 εργάτες από τα σπίτια τους. Μα ούτε και στα κινητά τους απαντούσαν.\nΟ μεγαλοεργολάβος πήρε τηλέφωνο τον Υπουργό! Θέλω κόσμο φίλε! Οι μετανάστες έφυγαν.\n-Θα σου στείλω από τον ΟΑΕΔ ρε, μην κάνεις έτσι…\nΠέρασαν δυό βδομάδες κι ακόμη περιμένει ο εργολάβος τους νέους εργάτες.\nΣε μια γειτονιά της Αθήνας δυό αδέλφια τσακώνονταν μεταξύ τους.\n-Εγώ δουλεύω σαν το σκυλί ρε Γιώργο! Δεν μπορώ να προσέχω τον γέρο! Να βάλουμε καμμιά γυναίκα.\n- Εντάξει βρε Σπύρο μη κάνεις έτσι. Όλο και καμμιά αλλοδαπή νοσοκόμα θα βρούμε.\n-Είναι ένα γραφείο πιο κάτω, το’χει μια κυρία ελληνίδα, φέρνει γυναίκες από τη Γεωργία πρώην νοσοκόμες. Θα τα βολέψουμε ρε. Θα μας έρθει και φτηνά!\nΜάλλον θα σε απογοητεύσω αδελφέ! Δεν άκουσες την απόφαση της κυβέρνησης; Έφυγαν όλοι ρεεε!!!\nΑπέναντι η κακομαθημένη μικροαστή είχε αρχίσει να σκουπίζει το μπαλκόνι της βλαστημώντας! Έφυγε η Μόνα και πρέπει να βρει Ελληνίδα να καθαρίζει το σπίτι ή να το κάνει μόνη της! Δύσκολοι καιροί για πρίγκηπες! Πού να κάθεται τώρα να τρίβει παντζούρια! Θα χαλάσει και το γαλλικό στα νύχια. Και τώρα που σκέφτηκε τα νύχια, η Αλβανιδούλα που ερχόταν σπίτι για το μανικιουρ, λες να έφυγε κι αυτή;;;\nΚαλά για σιδέρωμα να μην το συζητάμε. Δεν πειράζει μωρέ και λίγο ασιδέρωτα να’ναι θα τα φορέσουμε…\nΣτο βενζινάδικο ο τζιπάτος έβαλε βενζίνη και οδήγησε το αμάξι του στο πλυντήριο. Μόνο που πλέον δεν λειτουργούσε το πλύσιμο με το χέρι. Μόνο το αυτόματο με τις βούρτσες. Ποιος Έλληνας θα πήγαινε να πλένει αυτοκίνητα όλη τη μέρα με 30 ευρώ;\nΟι χλιδάτοι υποψήφιοι γαμπροί τα είδαν όλα εκείνο το βράδι στα «μπάτσελορ πάρτι».\nΟι ξένες θεές του στριπτίζ πλέον δεν ήταν στις θέσεις τους. Οι λιγοστές Ελληνίδες δεν έφταναν να καλύψουν τη ζήτηση. Απογοήτευση κυριαρχούσε στους φίλους των γαμπρών. Οι παλιές καλές εποχές πέρασαν… Βέβαια τώρα όμως υπήρχε τουλάχιστον καθαρό Ελληνικό αίμα στη χώρα… Αυτό ήταν το σημαντικό!\nΑνεβαίνοντας προς την Εκάλη ένα κλάμα γοερό ακουγόταν από τα «φτωχικά» της περιοχής. Μανάδες τηλεφωνούσαν η μία στην άλλη:\n-Τα’μαθες χρυσή μου; Έφυγαν οι φιλιππινέζες μας!! Τώρα δηλαδή θα πρέπει να μεγαλώσουμε μόνες μας τα παιδιά μας; Αυτό είναι ανεπίτρεπτο! Θα πω στον άντρα μου που γνωρίζει τον υπουργό να κάνει κάτι…\nΣτο λιμάνι του Πειραιά η σύσκεψη στο γραφείο του υπουργού εμπορικής Ναυτιλίας με την αντιπροσωπεία των εφοπλιστών είχε μεγάλη ένταση!\n- Μα θα φύγουν οι Φιλιππινέζοι από τα πλοία μας; Είναι ανήκουστο κύριε Υπουργέ! Εμείς σας στηρίξαμε με τόσα εκατομμύρια δολλάρια (τα χρήματά μας είναι σε φορολογικούς παραδείσους ως γνωστόν, γι’αυτό και αρκετά από τα πλοία μας έχουν σημαίες ευκαιρίας|).\nΣτο τηλέφωνο που έβλεπα να χτυπάει στο σπίτι της θείας μου ήταν ο αδελφός της από το χωριό. Ορεινό χωριό της Φωκίδας που οι λιγοστοί κάτοικοι, ζούσαν από την κτηνοτροφία. Ο αδελφός της είχε πολλά πρόβατα και δυό αλβανούς βοσκούς στη δούλεψή του. Τα παιδιά του είχαν φύγει στη Λαμία για να σπουδάσουν. Ο ένας Μαθηματικός και ο άλλος Αρχαιολόγος. Τα πτυχία τους τα πήραν αλλά για την ώρα βολεύονταν στα Goody’s στην πλατεία Λαού με 700 ευρώ το μήνα. Για το χωριό ούτε να ακούσουν δεν ήθελαν. Μόνο το τυρί και το γιαούρτι απ’το γέρο ξέραν να τρώνε.\nΟ θείος λοιπόν απ’το χωριό κόντευε να σκάσει. Δεν είχε χέρια να βοσκήσουν τα πρόβατά του πλέον. Οι αλλοδαποί, απελάθηκαν!\nΜετά πετάχτηκα μια βόλτα στην Ηλεία… Οι φράουλες είχαν ωριμάσει στην πεδιάδα της Αμαλιάδας. Όμως σάπιζαν στα θερμοκήπια. Ποιος θα πάει να δουλέψει όλη μέρα για 25 ευρώ και ένα σάντουιτς;\nΟι ντόπιοι ήταν όλοι αφεντικά τώρα. Πώς θα κατέβαιναν από το τζιπ να πατήσουν στο χωράφι; Και κείνα τα ρεμάλια στο καφενείο ζητούσαν τουλάχιστον 60 ευρώ κι οκτάωρο…Και διάλλειμμα για καφέ και σαντουιτσάκι.\nΟι παραγωγοί είχαν αναστατωθεί! Δεν συμμερίζονταν τις χαρές των κατοίκων(;) του Αγίου Παντελεήμονα. Τι ανθέλληνες σκέφτηκε ο κοντοκουρεμένος νεαρός που του εκμυστηρεύτηκα τις σκέψεις των παραγωγών.\nΣ’όλη την επαρχία ένας κακός χαμός γινόταν. Τι θα γίνουν οι σοδιές; Ποιοι θα τις μαζέψουν; Μετά τα αρχικά πανυγήρια, αντιπροσωπείες των αγροτών ανέβηκαν στην Αθήνα. Τουλάχιστον να επιστρέψουν οι «δικοί τους»!\nΤο ίδιο όμως άρχισαν να σκέφτονται δεκάδες επαγγελματιών, και μετά εκατοντάδες και μετά χιλιάδες…\nΓιατί σίγουρα εδώ κόλλαγε ο στίχος του ποιητή « …οι άνθρωποι αυτοί ήταν μια κάποια λύσις»!\nΚάπου εκεί εν μεσω διαδηλώσεων πολλών χιλιάδων που ζητούσαν πίσω τους «μετανάστες τους», ξύπνησα από την ταραχή! Μάλλον ήμουν κι εγώ μέσα στο πλήθος!\nΑναρτήθηκε από dentist1924 στις Τρίτη, Φεβρουαρίου 23, 2010\nΟΧΙ ΠΑΛΙ ΟΙ ΙΔΙΟΙ....\nΣΚΟΡΠΙΕΣ ΣΚΕΨΕΙΣ ΜΙΑ ΚΥΡΙΑΚΗ ΑΠΟΓΕΥΜΑ...


Mε 163 κομμάτια καλής ποιότητας στυρένιου, photo-etched και μεταλλικά κομμάτια, το κιτ είναι πολύ καλής ποιότητας και προσφέρει εντυπωσιακή λεπτομέρεια.\nOι ερπύστριες είναι του τύπου που συνηθίζει η Dragon (και που σε αρκετούς χομπίστες δεν αρέσουν ιδιαίτερα). Kατά τα λοιπά, η ποιότητα χύτευσης των κομματιών είναι υποδειγματική, στα γνωστά υψηλά στάνταρ της εταιρείας, και υπάρχουν αρκετά εναλλακτικά κομμάτια για να φτιάξετε το δικό σας καταστροφέα αρμάτων βάσει των αναφορών που έχετε στη διάθεσή σας.\nIδιαίτερα εντυπωσιακή είναι η ποικιλία που προσφέρεται στους τροχούς, ενώ ανάλογες εναλλακτικές λύσεις υπάρχουν και σε άλλα σημεία του άρματος.\nEχει δοθεί μεγάλη σημασία στη λεπτομέρεια, ώστε ο χρήστης να μπορέσει να δημιουργήσει ένα μοντέλο που είτε θα "στέκεται μόνο του", είτε θα ενσωματωθεί σε κάποιο διόραμα ή σύνθεση, πάντα με τα κατάλληλα πρόσθετα για κάθε περίπτωση.\nEπίσης, τα προσφερόμενα υδατογραφήματα σας δίνουν τη δυνατότητα να δημιουργήσετε πέντε διαφορετικά άρματα.\nΓια να φτιάξετε το μοντέλο αυτό, θα χρειαστεί να δείξετε ιδιαίτερη προσοχή, διότι αρκετά από τα κομμάτια είναι μάλλον ευαίσθητα. Oμως ένας έμπειρος μοντελιστής δεν θα έχει το παραμικρό πρόβλημα.\nΕδώ παρουσιάζουμε ένα εξαιρετικά πρωτότυπο θέμα στην 1/35 από την Dragon. Πρόκειται για το κιτ German 1st Cavalry Division Russia 1941, ένα Gen2 κιτ που αποτελείται από 294 κομμάτια, τα 211 πλαστικού γκρίζου χρώματος και τα 83 photeoetched.\nMε τα κομμάτια αυτά μπορείτε να δημιουργήσετε δύο άλογα και τους αναβάτες τους, που "ζωντανεύουν" με εντυπωσιακό τρόπο τις τελευταίες αναλαμπές του ιππικού κατά τον B' Παγκόσμιο Πόλεμο. Oι αναβάτες αποτελούνται από 19 κομμάτια έκαστος και η μόνη έλλειψη σε αυτό το σημείο είναι ότι δεν προσφέρονται δυνατότητες για εναλλακτικές στάσεις (παράξενο για Gen2 κιτ).\nAν και γενικώς τα κιτ με άλογα θεωρούνται δύσκολα και απαιτητικά, εδώ η τεχνολογία Gen2 της Dragon έβγαλε την εταιρεία ασπροπρόσωπη. Tα άλογα - 10 κομμάτια για το καθένα και δύο εναλλακτικά κεφάλια - είναι εξαιρετικά, όπως και γενικότερα το κιτ, το οποίο συστήνεται ανεπιφύλακτα σε όλους τους λάτρεις του ιππικού και του γερμανικού στρατού του B' Π.Π.\nEνα μικρό πρόβλημα είναι ότι το κιτ απευθύνεται κυρίως σε μέσης εμπειρίας ή ανώτερους μοντελιστές, διότι παρουσιάζει κάποιες δυσκολίες, κυρίως όσον αφορά στη διαχείριση των etched κομματιών που θα πρέπει να "μαλακώσουν" για να πετύχετε ένα φυσικό αποτέλεσμα. Ωστόσο, οι οδηγίες συναρμολόγησης και βαψίματος είναι εξαιρετικές και θα βοηθήσουν αρκετά τους όχι και τόσο έμπειρους μοντελιστές.


Αγγιξε το ρεκόρ η Μαρινάκου - SPORTSFEED\nΜε τον καλύτερο τρόπο ολοκλήρωσε τη σεζόν του κλειστού στίβου η Αναστασία Μαρινάκου η οποία σε μίτινγκ που έγινε στο Βελιγράδι, άγγιξε το ρεκόρ νέων γυναικών στα 3.000μ.\nΗ αθλήτρια του Χρήστου Παπαχρήστου κάλυψε την απόσταση σε 9:14.95 απειλώντας την επίδοση 9:14.45 της Αθηνάς Κοΐνη την οποία έκανε σε ηλικία 21 ετών. Φυσικά υπάρχει και το 9:14.64 της Αναστασίας Καρακατσάνη που το έκανε επίσης σε ηλικία 21 ετών.\nΤο 9:14.95 είναι ατομικό ρεκόρ για τη Μαρινάκου στον κλειστό, ενώ είναι χρόνος καλύτερος ακόμα και από το ρεκόρ που έχει στον ανοιχτό στίβο (9:19.41). Αυτό σημαίνει πως περιμένουμε ακόμα πιο σπουδαία πράγματα από τη νεαρή αθλήτρια.


Πατερικός: ΙΝΣΤΙΤΟΥΤΟ ΕΚΠΑΙΔΕΥΤΙΚΗΣ ΠΟΛΙΤΙΚΗΣ ΚΑΤΑ ΑΓΙΟΥ ΚΟΣΜΑ ΤΟΥ ΑΙΤΩΛΟΥ\nΙΝΣΤΙΤΟΥΤΟ ΕΚΠΑΙΔΕΥΤΙΚΗΣ ΠΟΛΙΤΙΚΗΣ ΚΑΤΑ ΑΓΙΟΥ ΚΟΣΜΑ ΤΟΥ ΑΙΤΩΛΟΥ\nΧριστός Ανέστη! Την ώρα που οι Ορθόδοξοι Χριστιανοί στην Ελλάδα και ανά την Οικουμένη πανηγυρίζουμε την Ανάσταση του Κυρίου, το Ινστιτούτο Εκπαιδευτικής Πολιτικής (ΙΕΠ) απεργάζεται την αποδόμηση της εθνικής ταυτότητος. Μετά τα Θρησκευτικά σειρά έχει η Ιστορία. Όπως ανακοινώθηκε, το ΙΕΠ προτίθεται να καταργήσει την Αρχαία Ελληνική Ιστορία από τη Δ΄ Δημοτικού και να την αντικαταστήσει με την τοπική ιστορία. Επίσης σκέπτεται να μειώσει τα κεφάλαια που αναφέρονται στην Μεγάλη Ελληνική Επανάσταση του 1821 και να δώσει χώρο σε μαρξιστικές αναλύσεις περί κοινωνικών κινημάτων. Το ΙΕΠ πρέπει να γνωρίζει ότι η προβολή των εθνικών αγώνων και των ηρώων ενώνει το Έθνος, ενώ η διδασκαλία αμφιλεγομένων κοινωνικών θεωριών διχάζει και τη σχολική τάξη και τον λαό μας.\nΟμολογώ ότι μού προκάλεσε δυσάρεστη έκπληξη η παρέμβαση του ΙΕΠ στο ισχύον σχολικό βιβλίο Ιστορίας της Στ΄ Δημοτικού. Αναφέρομαι στο βιβλίο, το οποίο αντικατέστησε το ανιστόρητο εγχειρίδιο του «συνωστισμού». Με εγκύκλιο, την οποία μπορείτε να βρείτε στο διαδίκτυο, ανηρτημένη από τον Οκτώβριο του 2016, το Ινστιτούτο προτείνει στους διδάσκοντες να μην διδάξουν το κεφάλαιο περί διδασκάλων του Γένους. Το κεφάλαιο αυτό αναφέρεται στους κληρικούς, οι οποίοι εργάσθηκαν για την εκπαιδευτική αναγέννηση των υποδούλων και κυρίως στον Άγιο Κοσμά τον Αιτωλό. Παρουσιάζει δε και μία ολόσωμη εικόνα του Αγίου. Το ΙΕΠ, με τη δικαιολογία ότι πρέπει να μειωθεί η διδακτέα ύλη, αφαιρεί τον Άγιο Κοσμά και μόνον τον Άγιο Κοσμά. Για κάποια κεφάλαια προτείνει περιληπτική διδασκαλία, αλλά δεν τα αφαιρεί. Το μόνο πρόσωπο που ενοχλεί τους αρμοδίους του ΙΕΠ είναι ο Πατροκοσμάς, ο Άγιος του σκλαβωμένου Γένους.\nΔεν είναι η πρώτη φορά που οι ψευδοπροοδευτικοί ασεβούν κατά του Αγίου Κοσμά. Το προβληματικό και δικαίως αποσυρθέν εγχειρίδιο της κ. Ρεπούση τον παρουσίαζε ως διαφωτιστή δυτικού τύπου, χωρίς να αναφέρει ότι ήταν ιερομόναχος και ότι είχε μαρτυρικό τέλος. Γι’ αυτό και όταν διάβασα το σχετικό κεφάλαιο της κ. Ρεπούση έγραψα άρθρο με τον τίτλο «Κάποιος κύριος Κοσμάς». Δηλαδή προβληματίσθηκα ότι τα παιδιά θα νόμιζαν ότι επρόκειτο για κάποιον λαϊκό που έπινε καφέ στο Παρίσι και έγραφε κείμενα. Δεν θα μάθαιναν ότι ο Πατροκοσμάς ήταν ένας καλόγερος φωτισμένος από τον Θεό που γύριζε με τα πόδια τα χωριά, αγωνίσθηκε κατά του εξισλαμισμού και απαγχονίσθηκε το 1779.\nΓιατί άραγε οι οπαδοί της «Αριστεράς και της Προόδου» ενοχλούνται από τον Άγιο Κοσμά; Γιατί θέλουν να τον αποβάλουν από τα σχολικά βιβλία; Δεν έχει θέση στις μαθητικές ψυχές ο Άγιος που ίδρυσε σχολεία στην πιο δύσκολη περίοδο του Νεωτέρου Ελληνισμού; Δεν πρέπει να μάθουν τα παιδιά μας τον πατριωτικό, κοινωνικό, φιλάνθρωπο και βαθύτατα θεολογικό λόγο του Πατροκοσμά; Δεν θέλει το ΙΕΠ να μάθουν οι νέοι μας ότι ο Άγιος διέσωσε την ελληνική γλώσσα και την εθνική μας ταυτότητα;\nΑπό το σπουδαίο κείμενο «Το Άγιον Όρος και η παιδεία του Γένους μας», το οποίο συνετάγη και εξεδόθη από την Ιερά Μονή Ιβήρων, πρώτα το 1994 και βελτιωμένο το 2003, παραθέτουμε ορισμένες εύστοχες επισημάνσεις για τις διδαχές του Πατροκοσμά: «… Ανοίξτε σχολεία ελληνικά. Να βάλετε όλοι σας, για να σπουδάζουν όλα τα παιδιά, χωρίς να πληρώνουν. Να μάθουν τα παιδιά την ελληνική γλώσσα, για να ξεσκεπάσουν όλα τα μυστήρια της ζωής και της Εκκλησίας μας, που είναι εκεί κρυμμένα. Από το σχολείον μανθάνομεν το κατά δύναμιν τί είναι Θεός, τί είναι Αγία Τριάς, τί είναι άγγελοι, αρχάγγελοι, τί είναι δαίμονες, τί είναι παράδεισος, τί είναι κόλασις, τί είναι αμαρτία, αρετή. Από το σχολείον μανθάνομεν τί είναι Αγία Κοινωνία, τί είναι Βάπτισμα, τί είναι το Άγιον Ευχέλαιον, ο τέλειος γάμος, τί είναι ψυχή, τί είναι κορμί… το σχολείον ανοίγει τες εκκλησίες, το σχολείον ανοίγει ατ μοναστήρια. Ανίσως και δεν ήτανε σχολεία, πού ήθελα εγώ να μάθω να σας διδάσκω;…. Είναι αληθινός επαναστάτης, ανανεωτής των πάντων. Κρίνει τον πλούσιο που δεν δίνει στον φτωχό. Διοργανώνει δωρεάν παιδεία. Σέβεται τη γυναίκα. Βλέπει ότι την καταπιέζουν. Φανερώνεται πραγματικός υπερασπιστής της. Ρίχνει όλους στο φιλότιμο».\nΟι επισημάνσεις αυτές μάς οδηγούν στον προβληματισμό: Ποια σχέση έχει η Παιδεία του Αγίου Κοσμά με το σύγχρονο σχολείο; Εν όψει δε και των σχεδιαζομένων μεταρρυθμίσεων καλό θα ήταν να προβληματισθούμε αν τελικά σήμερα το σχολείο διαμορφώνει ήθος ή απλώς καλλιεργεί την αποστήθιση γνώσεων. Έχει παραμεληθεί η Ανθρωπιστική Παιδεία χάριν της Τεχνολογικής και αυτό βλάπτει την ψυχοσύνθεση των παιδιών, τούς στερεί τα πρότυπα και τα οράματα. Στην εποχή των Ηλεκτρονικών Υπολογιστών οι νέοι μας χρειάζονται ακόμη περισσότερο τα διδάγματα των Αρχαίων Ελληνικών κειμένων, των Θρησκευτικών και της Ιστορίας. Για να μην απομονωθούν μπροστά στον υπολογιστή. Για να μην γίνουν απαθείς θεατές της υλιστικής παγκοσμιοποιήσεως, η οποία γεννά οικονομικές κρίσεις σαν τη σημερινή και τις εξαπλώνει υπερπηδώντας τα σύνορα. Για να αντισταθούν στην επικράτηση του υλιστικού συμφέροντος εις βάρος της ανθρωπιάς και της κοινωνικής δικαιοσύνης. Για να αγωνισθούν ώστε ο λαός μας να διατηρήσει την Ελληνορθόδοξη ταυτότητά του.\nΑς μιλήσουμε στα παιδιά μας για την ελπίδα που καλλιεργούσε ο Πατροκοσμάς!\nΆρθρο στην εφημερίδα ΟΡΘΟΔΟΞΗ ΑΛΗΘΕΙΑ, 19.4.2017\nΑναρτήθηκε από paterikos στις 20.4.17\nΕτικέτες Εθνικά θέματα - Ελληνισμός, Εκπαιδευτικά Άρθρα, Ιστορικά, Κείμενα προβληματισμού\nΆγιος Γέροντας Παΐσιος: Το θέλημα του Θεού και πως θα το καταλάβεις\nΑρχιεπίσκοπος Κύπρου: «Αυτοί που διοικούν τη Μονή Βατοπεδίου είναι θεομπαίχτες»\nΓια την αγάπη (Μητροπολίτης Σουρόζ Αντώνιος Bloom (†))\nΆγιος Γέροντας Παΐσιος: «Για τίποτε να μην έχετε άγχος…»\nΥγιεινή: Ο κίνδυνος που κρύβουν οι πετσέτες κουζίνας - Χρειάζονται τακτικά αλλαγή\nΟμοιοπαθης καλογερος σε μοναστήρι Χανιά Κρήτης . Συμφωνώ σε ολα πλην ευθανασίας Η ΓΑΡ ΔΥΝΑΜΙΣ ΜΟΥ ΕΝ ΑΣΘΕΝΕΙΑ ΤΕΛΕΙΟΥΤΑΙ\nΤο καθεστώς ΣΥΡΙΖΑ-ΑΝΕΛ οδηγεί σε νέα εθνική καταστροφή;\nΜΠΑΡΙ, ΟΙΚΟΥΜΕΝΙΚΗ ΠΡΟΣΕΥΧΗ, ΠΡΩΤΕΙΟ ΚΑΙ ΣΥΝΟΔΙΚΟΤΗΤΑ\nΑρχειοθήκη Ιστολογίου Ιουλίου 2018 (60) Ιουνίου 2018 (105) Μαΐου 2018 (118) Απριλίου 2018 (123) Μαρτίου 2018 (140) Φεβρουαρίου 2018 (132) Ιανουαρίου 2018 (118) Δεκεμβρίου 2017 (124) Νοεμβρίου 2017 (106) Οκτωβρίου 2017 (141) Σεπτεμβρίου 2017 (104) Αυγούστου 2017 (100) Ιουλίου 2017 (118) Ιουνίου 2017 (134) Μαΐου 2017 (122) Απριλίου 2017 (114) Μαρτίου 2017 (128) Φεβρουαρίου 2017 (92) Ιανουαρίου 2017 (100) Δεκεμβρίου 2016 (119) Νοεμβρίου 2016 (126) Οκτωβρίου 2016 (160) Σεπτεμβρίου 2016 (153) Αυγούστου 2016 (98) Ιουλίου 2016 (153) Ιουνίου 2016 (204) Μαΐου 2016 (115) Απριλίου 2016 (120) Μαρτίου 2016 (126) Φεβρουαρίου 2016 (102) Ιανουαρίου 2016 (108) Δεκεμβρίου 2015 (91) Νοεμβρίου 2015 (90) Οκτωβρίου 2015 (114) Σεπτεμβρίου 2015 (93) Αυγούστου 2015 (67) Ιουλίου 2015 (48) Ιουνίου 2015 (64) Μαΐου 2015 (95) Απριλίου 2015 (68) Μαρτίου 2015 (81) Φεβρουαρίου 2015 (71) Ιανουαρίου 2015 (66) Δεκεμβρίου 2014 (72) Νοεμβρίου 2014 (84) Οκτωβρίου 2014 (68) Σεπτεμβρίου 2014 (79) Αυγούστου 2014 (63) Ιουλίου 2014 (92) Ιουνίου 2014 (72) Μαΐου 2014 (85) Απριλίου 2014 (70) Μαρτίου 2014 (90) Φεβρουαρίου 2014 (70) Ιανουαρίου 2014 (75) Δεκεμβρίου 2013 (64) Νοεμβρίου 2013 (72) Οκτωβρίου 2013 (103) Σεπτεμβρίου 2013 (101) Αυγούστου 2013 (101) Ιουλίου 2013 (87) Ιουνίου 2013 (95) Μαΐου 2013 (95) Απριλίου 2013 (107) Μαρτίου 2013 (105) Φεβρουαρίου 2013 (85) Ιανουαρίου 2013 (92) Δεκεμβρίου 2012 (84) Νοεμβρίου 2012 (97) Οκτωβρίου 2012 (93) Σεπτεμβρίου 2012 (86) Αυγούστου 2012 (98) Ιουλίου 2012 (113) Ιουνίου 2012 (91) Μαΐου 2012 (105) Απριλίου 2012 (120) Μαρτίου 2012 (121) Φεβρουαρίου 2012 (104) Ιανουαρίου 2012 (107) Δεκεμβρίου 2011 (69) Νοεμβρίου 2011 (77) Οκτωβρίου 2011 (69) Σεπτεμβρίου 2011 (76) Αυγούστου 2011 (76) Ιουλίου 2011 (83) Ιουνίου 2011 (90) Μαΐου 2011 (108) Απριλίου 2011 (106) Μαρτίου 2011 (94) Φεβρουαρίου 2011 (53) Ιανουαρίου 2011 (2)\n17 Νοεμβρίου (9) 25η Μαρτίου (42) 28η Οκτωβριου (26) Αξιολόγηση (227) Βιβλιοθήκη (502) Γεροντικό (361) Γλώσσα (172) Διασπορά (50) Διδακτικές ιστορίες (499) Διδακτικές προτάσεις (1200) Έθιμα και Παραδόσεις (304) Εθνικά θέματα - Ελληνισμός (969) Εκδηλώσεις (449) Εκκλησιαστικά (1665) Εκπαιδευτικά Άρθρα (894) Εορτές (738) Επικαιρότητα (1894) Ερευνητικές - Δημιουργικές Εργασίες (6) Ερευνητικές Εργασίες (33) Ημερίδες και Συνέδρια (355) Θεολογικά - Πατερικά (850) Θρησκεύματα-Δόγματα κ.ά. (532) Ιεραποστολή (173) Ιστορικά (1484) Κείμενα προβληματισμού (3786) Λατρευτικά (441) Μάθημα Θρησκευτικών (945) Μοναχισμός (343) Οδηγίες για τη διδασκαλία κ.α. (177) Οικουμενικές Σύνοδοι (630) Οπτικοακουστικό υποστηρικτικό υλικό (570) Πάσχα (157) Πνευματικά (1384) Ποίηση-Πεζογραφία (212) Πρόσωπα (590) Σχολικές Γιορτές (24) Σχολικές Δραστηριότητες - Προγράμματα (203) Σχολικοί Σύμβουλοι (217) Ταινίες (98) Τέχνη (144) Τρεις Ιεράρχες (38) Υποστηρικτικό υλικό (391) Χριστούγεννα (117) Ψαλτικά (257)


Hotel shiraaz Παντσκούλα Ινδία - ΟΙ ΚΑΛΥΤΕΡΕΣ ΕΚΠΤΩΣΕΙΣ για ξενοδοχεία\nΙδιοκτησίες σε Παντσκούλα\nsite no 5 sector 10 panchkula, Παντσκούλα Έρμπαν Εστέιτ, Παντσκούλα, Ινδία, 134109 - Προβολή στο χάρτη\nΠερισσότερες πληροφορίες για το Hotel shiraaz\nΣχεδιασμένο για ταξίδια τόσο επαγγελματικά όσο και διασκέδασης, το Hotel shiraaz είναι ιδανικά τοποθετημένο στη Παντσκούλα, μια από τις διασημότερες περιοχές της πόλης. Από εδώ, οι επισκέπτες μπορούν να έχουν άμεση πρόσβαση σε όλα όσα η πόλη έχει να προσφέρει. Με την βολική του τοποθεσία, το ξενοδοχείο προσφέρει εύκολη πρόσβαση στους προορισμούς της πόλης που πρέπει οπωσδήποτε να δείτε.\nΤο Hotel shiraaz προσφέρει επίσης πολλές εγκαταστάσεις για να εμπλουτίσετε την διαμονή σας στη Παντσκούλα. Το ξενοδοχείο σας προσφέρει μια μεγάλη επιλογή υπηρεσιών, συμπεριλαμβανομένων των δωρεάν WiFi σε όλα τα δωμάτια, 24ωρη ρεσεψιόν, φύλαξη αποσκευών, υπηρεσία στάθμευσης οχημάτων, χώρος στάθμευσης οχημάτων.\nΤα δωμάτια του ξενοδοχείου έχουν διαμορφωθεί προσεκτικά ώστε να παρέχουν υψηλό επίπεδο άνεσης και την ευκολίας. Σε κάποια από τα δωμάτια, οι επισκέπτες μπορούν να βρουν κλιματισμός, υπηρεσία αφύπνισης, μίνι μπαρ, μπαλκόνι/αίθριο, τηλέφωνο. Εξάλλου, το ξενοδοχείο διοργανώνει πολλά ψυχαγωγικά δρώμενα έτσι ώστε να έχετε πολλά πράγματα να κάνετε κατά τη διαμονή σας. Ανακαλύψτε ένα ευχάριστο μείγμα επαγγελματικών υπηρεσιών και μια μεγάλη ποικιλία ιδιαίτερων χαρακτηριστικών στο Hotel shiraaz.